title: Kryostaatti

text: Kryostaatti on laite jolla haluttua laitetta tai materiaalia jäähdytetään ja pidetään kryogeenisessä lämpötilassa. Matala lämpötila voidaan saada aikaan erilaisilla jäähdytysmenetelmillä. Tavanomaisimmin käytetään nestemäistä heliumia. Siksi kryostaatti on usein rakennettu tyhjiöastian tai heliumsäiliön sisälle. Kryostaatteja käytetään tieteellisessä tutkimuksissa, teknisten laitteiden osina ja lääketieteellisissä kuvantamislaitteissa. Suomalainen tutkimusyhteisö on ollut alalla aktiivinen vuosikymmenten ajan.


title: Kryostaatti

text: Kryostaatti koostuu yksinkertaisimmillaan nesteheliumkylpyyn upotetusta kylmäasteesta, johon jäädytettävä kohde asetetaan. Näin saavutetaan 4,2 Kelvinin lämpötila. Mikäli heliumkaasuja pumpataan tyhjiöpumpulla saavutetaan noin 1 Kelvinin lämpötila. Nykyisillä ns. kuivilla kryostaateilla, jotka perustuvat suljetun heliumkierron järjestelmään ja ns. kryopumppuihin voidaan saavuttaa sama lämpötila-alue ilman hankalaa kryogeenisten nesteiden käsittelyä, mutta jäähdytysteho on pienempi.


title: Kryostaatti

text: Kryostaattiin voidaan liittää useampia asteita, jolloin päästään vielä selvästi nesteheliumin kiehumispistettä matalampiin lämpötiloihin. Yleisin tapa on käyttää suljettua helium-seoksen (He4-He3) kiertoon perustuvaa laimennusjäähdytystä, jolloin saavutetaan millikelvin-alueen lämpötila-alue. Vieläkin kylmempään päästään jäähdyttämällä atomien ytimiä magneettisesti. Tämä menetelmä perustuu tiettyjen magneettisien suolojen adiabaattiseen demagnetointiin.


title: Kryostaatti

text: Tyypillinen viime vuosina valmistettu kryostaatti on eristetty huoneenlämpötilasta verrattain ohuella tyhjiövaipalla. Tyhjiövaippa valmistetaan tavanomaisesti ruostumattomasta teräksestä, jonka sisäseinille on asennettu ns. supereristettä. Tämä yksinkertainen rakenne on korvannut ennen käytössä olleet monikerroksiset rakenteet ja nestemäisen typen käytön.


title: Nicki Minaj

text: Onika Tanya Maraj (s. 8. joulukuuta 1982 Saint James, Port of Spain, Trinidad ja Tobago), tunnetaan paremmin taiteilijanimellään Nicki Minaj, on yhdysvaltalainen laulaja ja näyttelijä. Hänen musiikkinsa on sekoitus poppia, R&B:tä ja hip hoppia. Minajilla on levytyssopimus Young Money Entertainmentin kanssa. Hän on julkaissut neljä studioalbumia: "Pink Friday", "", "" ja "Queen".


title: Nicki Minaj

text: Hiphopin kuningattareksi tituleerattu Minaj tunnetaan hittikappaleistaan, imagostaan, persoonallisesta pukeutumistyylistään, omalaatuisesta musiikistaan sekä alter egoistaan. Hänen tavaramerkkejään ovat villit peruukit, karamellivärit ja vahva meikki. Hänellä on yli 20 miljoonaa seuraajaa Twitterissä, ja hän on maailman seuratuin naisräppäri. Fanejaan hän kutsuu nimellä ”Barbs”.


title: Nicki Minaj

text: Minaj on myös tunnettu lukuisista yhteistöistä eri artistien, kuten Rihannan, Beyoncén, Madonnan, David Guettan, Chris Brownin, Draken ja Eminemin, kanssa. Vuonna 2011 hän esiintyi Britney Spearsin "Femme Fatale Tour" -kiertueella.


title: Nicki Minaj

text: Minaj on myös lainannut äänensä animaatioelokuvan "" Steffielle. Vuonna 2014 hän näytteli elokuvassa "Se toinen nainen".


title: Nicki Minaj

text: 16. syyskuuta 2012 virallistettiin Nicki Minajin osallistuminen "American Idolin" tuomarointiin. Hän toimi tuomarina sarjan 12. tuotantokaudella vuonna 2013. Hän julkaisi kolmannen studioalbuminsa "" vuonna 2014.


title: Nicki Minaj

text: Nicki Minaj esiintyi ensimmäisen kerran Suomessa 3. heinäkuuta 2015. Hän konsertoi Lahdessa osana The Pinkprint Tour -kiertuettaan.


title: Nicki Minaj

text: Onika Tanya Maraj syntyi intialaista ja afro-trinidadilaista syntyperää oleville vanhemmille. Hänen äitinsä on kirjanpitäjä ja gospel-laulaja Carol Maraj ja isänsä Robert Maraj, joka työskenteli "American Express" -lehdessä. Onika syntyi keskimmäiseksi perheen kolmesta lapsesta ja hänellä on kaksi veljeä, Makiya ja Jelani. Hän asui Saint Jamesissa, Trinidad ja Tobagossa isoäitinsä kanssa viisivuotiaaksi asti, sillä hänen vanhempansa olivat etsimässä asuinpaikkaa Queensin naapurustosta, New Yorkista. Hänen äitinsä kävi silloin tällöin vierailemassa, mutta yhtenä päivänä äiti haki Minajin mukaansa muuttamaan kanssaan Queensiin. Minajin mukaan hänen isänsä oli alkoholisti, käytti huumeita ja yritti kerran jopa tappaa Minajin äidin sytyttämällä talon tuleen äidin ollessa sisällä.


title: Nicki Minaj

text: Yhdysvalloissa Minaj kävi koulua Elizabeth Blackwell Middle School 210:ssä. Siellä hän soitti klarinettia. Minaj valmistui musiikkiin ja ilmaisutaitoon erikoistuneesta LaGuardia High Schoolista. Kyseisessä koulussa hän osallistui draama-ohjelmaan ja oli aluksi aikeissa myös laulaa koulussa, mutta menetti äänensä koelaulupäivänä. Minaj halusi alun perin näyttelijäksi, mutta ei onnistunut saamaan rooleja. Ennen musiikkiuraansa hän hankki elantonsa tarjoilijana newyorkilaisessa Red Lobster-ravintolassa.


title: Nicki Minaj

text:
Saatuaan moneen otteeseen potkut Red Lobsterista Minaj räppäsi jonkin aikaa bändissä nimeltä Hoodstars, mutta jätti bändin sen suosion puutteen takia.
Tämän jälkeen Minaj teki pari mixtape-kappaletta ja esiintyi XXL-lehdessä. Vuonna 2008 hän voitti Underground Music Awardsissa Vuoden Naisartisti -palkinnon. Huhtikuussa 2009 Minaj julkaisi "Beam Me Up Scotty" -nimisen mixtapen, joka sai myönteistä julkisuutta niin BET:iltä kuin MTV:ltäkin.


title: Nicki Minaj

text: Minajin huomasi yhdysvaltalainen räppäri Lil Wayne ja kolmen mixtapen jälkeen hän sai levytyssopimuksen Young Money Entertainmentilta. Minaj pääsi laulamaan "Young Money"-ryhmän kappaleen "BedRock" musiikkivideolle. Minajin serkku Rasha on myös "Young Money" -räppäri. Levytyssopimuksen saatuaan Minaj alkoi työstää debyyttialbumiaan nimeltä "Pink Friday". Se julkaistiin Yhdysvalloissa 19. marraskuuta 2010. Single "Massive Attack" julkaistiin huhtikuussa. Elokuussa Minaj julkaisi kappaleen "Your Love" ensimmäisenä virallisena singlenä debyyttialbumiltaan. Single kapusi Billboard Hot 100 -listan sijalle 14, HotR&B/Hip-Hop Songs -listan 7. sijalle ja Rap Songs -listan ensimmäiselle sijalle. Minajista tuli ensimmäinen naisartisti, joka ylsi listan ensimmäiselle sijalle soolokappaleella ("Your love") sitten vuoden 2002. Lokakuusta 2010 lähtien Minaj oli myös ensimmäinen naisartisti, jolla oli seitsemän kappaletta Billboard Hot 100 -listalla samanaikaisesti. Kuukauden kuluttua "Pink Fridayn" julkaisusta Minajin albumi myi platinaa Yhdysvalloissa. "Your Loven" jälkeen Minaj julkaisi yhteisen singlen "Check It Out" räppäri will.i.amin kanssa. Kolmas single "Right Thru Me" ilmestyi 24. syyskuuta 2010 ja neljäs single "Moment 4 Life" (ft. Drake) 7. joulukuuta. Single menestyi Billboard Hot 100 -listalla ja ylsi viidenneksi Hot Rap Songs -listalla.


title: Nicki Minaj

text: Vuonna 2011 Minaj julkaisi "Pink Friday" -albumilta kappaleen "Super Bass", josta tuli suuri hitti koko maailmassa. Kappale ponkaisi toiselle sijalle US Billboard 200 -listalla. Toisen albumin, "" single "Starships" oli myös maailmanlaajuinen menestys, nousten Iso-Britanniassa suoraan sijalle 2 ja saavuttaen viidennen sijan US Billboard Hot 100 -listalla.


title: Nicki Minaj

text: Minajin toinen studioalbumi "Pink Friday: Roman Reloaded" ilmestyi ensimmäisen kerran Twitteriin marraskuussa 2011. Se julkaistiin virallisesti Iso-Britanniassa 2. huhtikuuta 2012 ja Yhdysvalloissa sitä seuraavana päivänä. Ennen albumin julkaisemista julkaistiin etukäteen kolme singleä: "Roman in Moscow" (joka ei ollut lopullisella albumilla), "Stupid Hoe" ja "Roman Reloaded". Albumin ensimmäinen single "Starships" julkaistiin 14. helmikuuta. Toinen single "Right By My Side" (ft. Chris Brown) ilmestyi 27. maaliskuuta 2012. Se saavutti muun muassa sijan 24 Hot R&B/Hip-hop Songs -listalla. Kolmas single "Beez In The Trap" soitettiin ensimmäisen kerran radiossa 24. huhtikuuta 2012. Se ylsi sijalle 24 US Billboard Hot Rap Songs -listalla.


title: Nicki Minaj

text: 19. marraskuuta 2012 uudelleenjulkaistiin Minajin toinen studioalbumi nimellä "Pink Friday: Roman Reloaded: The Re-Up". Albumilta julkaistiin 13. syyskuuta ensimmäinen single "The Boys" ja 3. marraskuuta toinen single "Freedom".


title: Nicki Minaj

text: 12. helmikuuta 2012 Minaj debytoi kappaleensa "Roman Holiday" 54. Grammy-palkintogaalassa, ja se oli ensimmäinen naisräppärin esittämä soolokappale Grammy-lavalla. Hän oli mukana Madonnan uusimman albumin "MDNA" singlellä "Give Me All You're Luvin'" yhdessä laulaja M.I.A.n kanssa, sekä toisella kappaleella "I Don't Give A".


title: Nicki Minaj

text: Minaj aloitti ensimmäisen maailmankiertueensa "Pink Friday Tourin" 16. toukokuuta 2012 Sydneyssä. Sitä seurasi "Pink Friday: Reloaded Tour", joka aloitettiin lokakuussa.


title: Nicki Minaj

text: Minaj voitti Best Female Video -palkinnon vuoden 2012 MTV Video Music Awards-gaalassa. Lisäksi hän oli ehdolla kolmen kategorian palkinnolle MTV Europe Music Awardsissa: Best Hip-hop, Best Female ja Best Look. Hän voitti Best Hip-hop -palkinnon, mutta hävisi kaksi muuta kategoriaa Taylor Swiftille.


title: Nicki Minaj

text: Vuonna 2014 Minaj julkaisi kolmannen studio albuminsa, "", jonka toinen single "Anaconda" sai aikaan kohua rivojen sanoitusten ja musiikkivideon takia.


title: Nicki Minaj

text: Nicki Minaj käyttää paljon peruukkeja, mutta peruukin alta paljastuu tummat, pitkät ja kiharaiset hiukset. Minajin erikoiset asukokonaisuudet, värikäs ja näyttävä vaatetus sekä villit peruukit ovat saaneet laajaa huomiota niin julkisuudessa kuin YouTubessa. Lisäksi Minaj on herättänyt paljon median huomiota kurvikkaiden muotojensa takia. Laulajan timmi takapuoli herätti viihdemaailmassa kysymyksiä, sillä sen epäiltiin olevan plastiikkakirurgin aikaansaannosta. Minaj itse on kieltänyt asian.


title: Nicki Minaj

text:
Nicki Minajia on kohutun pukeutumistyylin sekä peruukkien käytön perusteella usein verrattu popsensaatio Lady Gagaan, mutta Minaj itse kommentoi vertailuja "ABC Nightline"-lehdelle: "Ensinnäkin, minä olen räppäri. Olen South Jamaicasta, Queensista. Mitkä ovat samanlaisuudet? Peruukit? Jokainen nainen tällä alalla käyttää peruukkeja. Yliampuvat asut? Ääh. Yrittäkää uudelleen. Vaikka minä alan jo väsyä siihen. Aluksi olin että okei, se on hauskaa, hahaha, kun he tutustuvat minuun, he ymmärtävät minua. Gaga on loistava artisti. Hän raivasi tiensä. Hän avasi oman kaistansa. Mutta minusta tuntuu, että minulla on oma kaistani. Ja tiemme eivät kohtaa, koskaan!"
Haastattelussa "Viben" kanssa Minaj keskusteli seksuaalisesta imagostaan todeten: "Kasvaessani näin naispuolisten henkilöiden tekevän tiettyjä asioita ja ajattelin, että minunkin täytyisi tehdä tarkalleen niin. Aikani naispuoliset räppärit puhuivat paljon seksistä ja ajattelin, että tullakseni yhtä menestyneeksi minun täytyisi edustaa samaa asiaa, vaikka todellisuudessa minun ei tarvinnut." "Interview'n" kanssa tehdyssä haastattelussa Minaj kommentoi imagoaan uudelleen todeten: "Tein tietoisen päätöksen yrittää vähentää seksikkyyttä, sillä haluan ihmisten - eritoten nuorten tyttöjen - tietävän, että mikään asia elämässä ei tule perustumaan sukupuoliseen vetovoimaan. Sinulla täytyy olla jotakin muuta, mihin perustaa."


title: Nicki Minaj

text: Kasvaessaan Nicki oli veljiensä kanssa vanhempiensa alituisten riitojen ja ongelmien ympäröimänä. Paetakseen oikean elämänsä ongelmia hän loi hahmoja ja eli elämäänsä heidän kauttaan. "New York"-lehden haastattelussa Minaj totesi: "Paetakseni kaikkea heidän riitelyään kuvittelin olevani toinen persoona. 'Cookie' oli ensimmäinen henkilöllisyyteni - se pysyi kanssani hetken aikaa. Sitten siirryin 'Harajuku Barbieen' ja sen jälkeen 'Nicki Minajiin'. Fantasia oli todellisuuteni."


title: Nicki Minaj

text:
Debyyttialbumiaan varten Minaj loi uuden alter egon nimeltä "Roman Zolanski". Hän on todennut, että kappaleissa, kuten Trey Songzin kanssa tehdyssä "Bottoms Up" -kappaleessa, ei räppää Nicki, vaan sen sijaan Roman Zolanski, ja on kertonut Romanin olevan hänen "kaksoisveljensä". Romania on verrattu Eminemin alter egoon, "Slim Shadyyn", ja "Pink Fridayn" kappaleella "Roman's Revenge" Eminem ja Nicki Minaj tekevät yhteistyötä käyttäen näitä alter egoja. Minaj totesi, että hänen debyyttialbumillaan fanit tulevat tapaamaan Nickin, Romanin ja Onikan.
18. marraskuuta 2010 Nicki esittäytyi uutena alter egona nimeltä "Nicki Teresa". "Fuse studioilla" New Yorkissa Nicki tapasi fanejaan "The Garden Of Dreams Foundation"issa käyttäen värikästä huivia päänsä ympärillä ja hän kulki ympäriinsä ollen "faniensa parantaja". Minaj esiintyi Lopez Tonight -ohjelmassa 6. joulukuuta 2010 ja esitteli uuden alter egon, Espanjan inspiroimaan ohjelmaan, nimeltä Rosa (äännetään Rrrosa). Nicki Minajilla on useita muitakin alter egoja, mm. "Harajuku Barbie", "Baddest Bitch" ja "Nicki Lewinski".


title: Nicki Minaj

text: Minaj on tunnettu animoidusta tyylistään ja erottuvien rytmiensä vuoksi eroaa muista naisräppäreistä. Hän yhdistää usein metaforian ja sanaleikin osana työtään, ja niitä on verrattu hänen mentoriinsa Lil Wayneen. "New York Times" kuvailee Minajia "kimallelaulajaksi, jonka lahjoja ovat koomiset aksentit ja odottamattomat lauseenkäänteet. Hän on yhtä liioittelua, jolla on tavallista suuremmat ääni, persoonallisuus ja ulkonäkö. Hän kehittyy nopeasti, hyläten vanhan tilan yhtä helposti kuin hyväksyen uuden." Monet kriitikot kuvailevat hänen räppäystyyliään "purkkaräpiksi", mutta Minaj selitti "Vibe"-lehdelle: "Mitä ihmiset eivät tiedä, on että ennen kuin tein näitä hulluja juttuja loin itseäni, tein vain säännölliseltä kuulostavaa räppiä jota kuka tahansa voisi kuunnella, ja samaistua. Mutta kun kerran aloin tehdä kaikkea tuota omituista settiä - en ole vihainen siitä koska se sai kaikkien huomion".


title: Nicki Minaj

text: Minajin alter egot heräävät henkiin hänen lyriikoissaan vaihdellen brittikorostuksesta lempeään Harajuku Barbieen. "Billboard"in mukaan: "Minaj vaihtaa vaivattomasti jalat maassa-Onikasta energiseen Nickiin ja sitten hänen myrskyisään alter egoonsa Roman Zolanskiin. Hän heittää pois brittikorostuksen ja Jamaikan aksentin, eläimellisen murinan, kuiskaavan vokaalin ja nopean tuliset riimit silmänräpäyksessä".


title: Nicki Minaj

text: Minaj on tehnyt yhteistyötä monipuolisten ja tyylilajeissaan vaihtelevien artistien, kuten Britney Spearsin ja Eminemin, kanssa. Hiphop-legenda Ice-T puhui Minajista "Rolling Stone"lle: "Hänestä tulee mieleen naispuolinen Busta Rhymes, niin kuin miten hän heittelee ääntään eri suuntiin - mutta hän ei ole Lil'Kim".


title: Nicki Minaj

text: Minaj on todennut, että artistit, jotka ovat vaikuttaneet hänen musiikilliseen tyyliinsä, ovat mm. Lil Wayne, Lauryn Hill, Jadakiss, Natasha Bedingfield, Foxy Brown, Lil' Kim ja Missy Elliott. Häntä ovat inspiroineet myös mm. Janet Jackson, Britney Spears, Marilyn Monroe ja Grace Jones.


title: Nicki Minaj

text: Minaj on kristitty. Joulupäivänä 2011 hän ilmoitti uskostaan Jeesukseen twiittaamalla Joh. 3:16 (Johanneksen evankeliumista). Lisäksi hän on todennut, että kun hänen isänsä lähti vieroitukseen ja alkoi käydä kirkossa, "hän pelastui ja alkoi muuttaa elämäänsä." Hän totesi myös, että hänen sankareitaan ovat "Jumala. Ja äitini."


title: Nicki Minaj

text: Heinäkuussa 2011 Minajin serkku Nicholas Telemaque ammuttiin lähellä kotiaan Brooklynissä, New Yorkissa. Kyseessä oli jengimurha, eikä Telemaque ilmeisesti ollut aiottu uhri. Hänet mainitaan Nicki Minajin kappaleessa "Champion" hänen toiselta studioalbumiltaan.


title: Nicki Minaj

text: Uransa aikana Nicki Minaj on allekirjoittanut sopimuksia eri yritysten kanssa. Vuonna 2012 hän teki mainossopimuksen virvoitusjuomabrändi Pepsin kanssa. Tv-mainos kuvattiin Argentiinassa, ja siinä kuullaan Minajin hittisinglen "Moment 4 Life" remix-versio. Mattel tuotti yksilöllisen Nicki Minaj-aiheisen Barbie-nuken, jonka arvo oli arviolta 15 000 dollaria. Erikois-Barbiella kerättiin rahaa hyväntekeväisyyteen.


title: Nicki Minaj

text: Minaj ja MAC Cosmetics ovat tehneet yhteistyötä monissa yrityshankkeissa. MAC:in Minajille tekemä hittituote oli rajoitettu määrä satiinipintaista huulipunaa nimeltä Pink 4 Friday. Huulipuna tuli markkinoille neljänä peräkkäisenä perjantaina 26. marraskuuta 2010 alkaen, edistääkseen Minajin debyyttalbumin "Pink Friday" julkaisemista ja myös osana "Viva Glam" -kampanjaa. Myynti keräsi yhteensä 250 miljoonaa dollaria MAC Cosmeticsin AIDS Fund -tukea varten. Minaj sekä Ricky Martin olivat edistämässä kampanjan kautta HIV- ja AIDS-tietoisuuden viemistä Etelä-Amerikkaan.


title: Nicki Minaj

text: Minaj teki myös yhteistyötä OPI Productsin kanssa, lanseeraten hänelle oman 6 kappaleen kynsilakkamalliston. Kokoelma sisältää kuusi eriväristä kynsilakkaa, jotka on osittain nimetty hänen kappaleidensa mukaan. Mallistoa mainosti mm. "Seventeen"-lehti.


title: Nicki Minaj

text: Minaj on lyöttäytynyt yhteen Give Back Brandsin kanssa, joka toi markkinoille syksyllä 2012 hänen ”Pink Friday”-parfyyminsa. Tuoksua myyvät yksinoikeudella Macy’s (USA) ja Elizabeth Arden (kansainvälisesti). Minaj teki merkkisopimuksen myös Adidasin kanssa Syksy/Talvi 2012 -mainosta varten. Mainoksessa esiintyy kuuluisuuksia kuten Big Sean, Derrick Rose, Sky Ferreira ja 2NE1, ympäri maailmaa yllään Adidas-asu. Mainoksessa soi Nicki Minajin "Masquerade"-kappale. Minaj lanseeraa oman vaatemerkin vuonna 2013, ja hän kuvaili sitä "Rolling Stonen" haastattelussa nimellä "Harajuku Barbie". Vaatemalliston nimeksi tuli Nicki Minaj Collection. Vaatteita ja asusteita on saatavilla shopyourway.com-sivustolta ja Kmart-ketjun myymälöistä.. "The Pinkprint" -albumin julkaisun jälkeen markkinoille tulivat Minajin lanseeraamat Jordan The Pinkprint Edition -kengät. Syyskuussa 2013 julkaistiin Minajin toinen parfyymi nimeltä ”Minajesty”. Hänen kolmas parfyyminsa ”Onika” tuli kauppoihin lokakuussa 2014.


title: Nicki Minaj

text: Minaj on tehnyt työtä myös ääninäyttelijänä. Hänet kuullaan Steffie-mammutin äänessä elokuvassa "Ice Age 4".


title: Nicki Minaj

text:
Jotkin haastattelut ja kappaleet ovat epäsuorasti vihjanneet Minajin olevan biseksuaali, mutta hän on itse sanonut, ettei tapaile naisia tai harrasta seksiä heidän kanssaan. Haastattelussa "Out"-lehden kanssa Minaj kiisti tapailevansa myöskään miehiä.
"Vibe"n haastattelussa hän sanoi: "Pidän kaikista ihmisistä, kaikilta elämäntyyleiltä, enkä sano heille, että he olisivat pahoja ihmisiä. Ja sanon sen, että tytöt ovat kauniita ja seksikkäitä ja heille pitää kertoa se, ja jos heillä ei ole ketään kuka sen sanoisi – ja tarkoitan myös sitä – minä kerron sen heille. Mutta minusta tuntuu kuin ihmiset aina haluaisivat määritellä minut ja en halua olla määritelty". Minaj toisti sitä, ettei pidä määritellyksi tulemisesta haastattelussa "Out"in kanssa sanoen: "Kaikki ei ole vain mustaa ja valkoista. Siinä välissä on niin paljon eri sävyjä. Ihmisten täytyy antaa tuntea olonsa mukavaksi heidän sanoessa mitä haluavat, milloin haluavat". "Details"in toukokuun 2010 numeron haastattelussa Minajilta kysyttiin, tuntuiko hänestä, että hiphopista oli tulossa homoystävällisempi. Hän vastasi: "Mielestäni maailmasta on tulossa homoystävällisempi, joten niin myös hiphopista. Mutta on vaikeampi kuvitella avoimesti homo miespuolinen räppäri, joka olisi ihailtu. Homomiehistä kuvitellaan, etteivät he ole katu-uskottavia, mutta luulen että vielä näemme yhden minun elinaikanani".


title: Nicki Minaj

text: Lämmittelijänä


title: Nicki Minaj

text: Pääesiintyjänä


title: Spartacus (albumi)

text: Spartacus on saksalaisen progressiivista rockia soittavan yhtyeen Triumviratin kolmas albumi. Albumin teemana on roomalainen gladiaattori Spartacus. Levyn sävellykset teki kosketinsoittaja Jürgen Fritz ja sanoitukset rumpali Hans Barthelt. Levy oli menestys Yhdysvalloissa, missä se nousi listoilla jopa top-30:een.


title: Spartacus (albumi)

text: Albumin jälkeen basisti Helmut Köllen jätti yhtyeen aloittaakseen soolouran. Kaksi vuotta myöhemmin hän menehtyi hiilimonoksiidiin omassa autotallissaan samalla kun kuunteli sävellyksiään auton kasettisoittimesta.


title: Spartacus (albumi)

text: Uudelleen masteroitu, vuonna 2002 julkaistu CD sisälsi bonuksena 2 aiemmin live-version kappaleesta "The Capital of Power" ja aiemmin julkaisemattoman äänitteen "Showstopper".


title: Spartacus (albumi)

text: A-puoli:


title: Spartacus (albumi)

text:
B-puoli:
CD bonusraidat:


title: Puolangan vaakuna

text: Puolangan vaakuna on Puolangan kunnan tunnus. Vaakunan kuusikoro viittaa metsätalouteen ja karjankellot karjanhoitoon ja entisaikojen laiduntamiseen metsämailla.


title: Puolangan vaakuna

text: Vaakunan selitys on ”mustassa kentässä kolme karjankelloa asetettuina 2:1, yläpuolella kuusikoroinen lakio; kaikki kultaa.” Vaakunan on suunnitellut Aake Kaarnama, ja Puolangan kunnanvaltuusto hyväksyi sen kokouksessaan 8. kesäkuuta 1962. Sisäasiainministeriö vahvisti vaakunan käyttöön 29. elokuuta samana vuonna.


title: Caproni Ca.60

text: Caproni Ca.60 Noviplano oli yhdeksänsiipinen sadan hengen kuljetukseen suunniteltu lentoveneen prototyyppi. Siinä oli kahdeksan moottoria ja kolme kolmen siiven ryhmää. Tämän vallankumouksellisen lentokoneen oli tarkoitus kuljettaa matkustajia Ranskasta Yhdysvaltoihin ja takaisin. Koneesta rakennettiin vain yksi prototyyppi, ja se teki ainoan lentonsa 4. maaliskuuta 1921 Maggiorejärven yli Italiassa. Kone saavutti 18 metrin korkeuden (60 jalkaa) mutta kaatui pian sen jälkeen ja hajosi. Lentäjä pääsi koneesta vahingoittumattomana. Romuttunut lentokone otettiin talteen, mutta se paloi myöhemmin salaperäisessä tulipalossa.


title: Rokkorintatikkanen

text: Rokkorintatikkanen ("Dendropicos poecilolaemus") on keskiafrikkalainen tikka. Sen esiintymisalue ulottuu Nigerian eteläosasta Kameruniin, Kongoon, Sudaniin, Ugandaan, Zaireen ja läntiseen Keniaan, mahdollisesti myös Keski-Afrikan tasavaltaan. Anton Reichenow kuvaili lajin holotyypin Zairen Scongasta, Albertjärven länsipuolelta vuonna 1893.


title: Ruskoselkätikka

text: Ruskoselkätikka ("Ipophilus obsoletus"), myös "Dendrocopos obsoletus", on afrikkalainen tikka. Sen esiintymisalue ulottuu Senegambiasta itään aina Etiopiaan, Eritreaan, Keniaan ja Tansaniaan saakka, sekä etelään Sierra Leoneen, Kameruniin ja Koillis-Zaireen. Lajista tunnetaan neljä alalajia. Johann Georg Wagler kuvaili lajin holotyypin Senegambiasta vuonna 1829.


title: Ruso-otsatikkanen

text: Ruso-otsatikkanen ("Dendropicos fuscescens") on afrikkalainen tikka. Sen esiintymisalue käsittää Sahelin eteläpuolisen Afrikan Senegambiasta, Sudanista, Etiopiasta ja Somaliasta Etelä-Afrikkaan. Lajista tunnetaan yhdeksän alalajia. Louis Jean Pierre Vieillot kuvaili lajin holotyypin Swellendamin alueelta Kapmaasta vuonna 1818.


title: Sahelintikkanen

text: Sahelintikkanen ("Dendropicos elachus") on länsiafrikkalainen tikkalaji. Sen esiintymisalue käsittää Sahelin aluetta Mauritanian lounaisosasta Senegambiaan ja itään Maliin, Tšadiin ja Sudaniin, sekä etelään Koillis-Nigeriaan ja Pohjois-Kameruniin. Harry Church Oberholser kuvaili lajin holotyypin Senegalista ja Guinean rannikolta vuonna 1919.


title: Tulivatsatikkanen

text: Tulivatsatikkanen ("Chloropicus pyrrhogaster") on länsiafrikkalainen tikka. Sen esiintymisalue ulottuu Sierra Leonesta ja Etelä-Guineasta itään Etelä-Nigeriaan ja Kamerunin lounaisosiin. Alfred Malherbe kuvaili lajin holotyypin Sierra Leonesta vuonna 1845.


title: Täpläotsatikkanen

text: Täpläotsatikkanen ("Chloropicus namaquus") on afrikkalainen tikka. Sen esiintymisalue käsittää mantereen eteläosan Keski-Afrikan tasavallan länsiosista, Etelä-Sudanista, Ugandasta ja Keniasta etelään. Lajista tunnetaan kolme alalajia. Anton August Heinrich Lichtenstein kuvaili lajin holotyypin Namibian Damaramaasta vuonna 1793.


title: Vihertikkanen

text: Vihertikkanen ("Mesopicos griseocephalus") on afrikkalainen tikka. Sen esiintymisalue käsittää mantereen eteläosan Lounais-Ugandasta, Zairen itäosasta ja Tansaniasta etelään. Lajista tunnetaan kolme alalajia. Pieter Boddaert kuvaili lajin holotyypin Hyväntoivonniemeltä vuonna 1783.


title: Raimo Päivinen

text: Raimo Ensio Päivinen (s. 17. heinäkuuta 1934 Kitee) on suomalainen kansanedustajana toiminut poliitikko.


title: Raimo Päivinen

text: Työuransa Päivinen teki Postin palveluksessa vuodesta 1951 ja toimi muun muassa ensimmäisenä ekspeditöörinä Ilomantsissa vuosina 1977–1981, postikonttorin päällikkönä vuosina 1982–1986 ja postialueen päällikkönä vuodesta 1987.


title: Raimo Päivinen

text: Päivinen toimi kansanedustajana ajalla 1. helmikuuta 1979 – 23. maaliskuuta 1979 edustaen Pohjois-Karjalan läänin vaalipiiriä ja kuului Sosialidemokraattiseen eduskuntaryhmään. Edustajana hän seurasi Mikkelin läänin maaherraksi siirtynyttä Uki Voutilaista. Presidentin valitsijamiehenä Päivinen oli vuonna 1982.


title: Raimo Päivinen

text: Kunnallisia luottamustoimia Päivisellä on ollut Ilomantsissa muun muassa kunnanvaltuuston jäsenenä ja kunnanhallituksen puheenjohtajana sekä Pohjois-Karjalan keskussairaalan kuntainliiton liittohallituksessa ja Pohjois-Karjalan liiton maakuntahallituksessa. Kunnallisneuvoksen arvo hänelle myönnettiin vuonna 1994.


title: Luettelo SM-liigassa jääkiekkoilleista tšekeistä

text: Luettelo SM-liigassa jääkiekkoilleista tšekkiläisistä. Jääkiekon SM-liiga perustettiin vuonna 1975 jääkiekon pääsarjaksi Suomessa. Tšekki itsenäistyi Tšekkoslovakiasta 1. tammikuuta 1993, johon mennessä SM-liigassa on pelannut 25 nykyisen Tšekin puolella syntynyttä tšekkoslovakialaista. Heistä ensimmäinen oli Rauman Lukon Jan Neliba kaudella 1983–1984. Tšekin itsenäisyyden jälkeen SM-liigassa on pelannut useita maan kansalaisia.


text: Otakar Janecký on SM-liigan ainoa ulkomaalaispelaaja, jonka pelinumero on virallisesti jäädytetty. Jokerit jäädyttivät "Oton" numeron #91 7. marraskuuta 2004 pelatun Jokerit–TPS -ottelun yhteydessä. Janecký on pelannut SM-liigassa kymmenen kautta ja hän on tehnyt yhteensä 450 runkosarjaottelussa tehot 133+346=479. Jäähyminuutteja Janecký keräsi 377. Hän on SM-liigan kaikkien aikojen toiseksi tehokkain ulkomaalaispelaaja kanadalaisen Éric Perrinin jälkeen. Kaikkien aikojen pistepörssissä Janecký on sijalla 20. Hänen lisäksi myös Porin Ässissä vuosina 1994–1996 pelanneen Jaroslav Otevřelin pelinumero #89 on jäädytetty. Otevřel törmäsi 11. helmikuuta 1996 pelatussa ottelussa JYPin Vitali Karamnoviin leuka edellä, joka johti kaularangan vioittumiseen ja neliraajahalvaukseen. Hänen toiveestaan Ässät ei kuitenkaan ole nostanut Otevřelin pelinumeroa Isomäen jäähallin kattoon.


text: Tšekkiläisistä eniten pisteitä yhdellä kaudella on tehnyt HIFK:n Jan Čaloun kaudella 1998–1999. Čaloun teki 51 ottelussa tehot 24+57=81, joilla hän voitti runkosarjan pistepörssin. Ainoastaan Kärppien Kari Jalonen (1986–1987), HIFK:n Matti Hagman (1979–1980) ja Ilveksen Raimo Summanen (1988–1989) ovat yltäneet yhdessä kaudessa samaan pistemäärään.


text:
"Tilanne ennen kautta 2017–2018"
Jan Čalounin lisäksi ennätykselliset kolme kertaa valinnan ovat saaneet myös Aleksandr Barkov, Juha-Pekka Haataja ja Tim Thomas.


title: Kadetin juhlaunivormu

text: Kadetin juhlaunivormun suunnittelivat yhdessä itsenäisen Suomen Kadettikoulun ensimmäisen kurssin (1919–1920) oppilaat Paavo Gustaf Warén ja Carl-Gustav Wahren. Öljyliituluonnos on Paavo G. Warénin piirtämä ja signeeraama. Piirustusta säilytetään Kansallisarkiston sota-arkistossa.


title: Kadetin juhlaunivormu

text: Paavo G. Warén (myöhemmin everstiluutnantti Paavo G. Waris) suunnitteli myös kadettikunnan ensimmäisen jäsenmerkin. Juhlapuvun leijonanapit ovat Akseli Gallen-Kallelan suunnittelemat.


title: Kadetin juhlaunivormu

text: Akseli Gallen-Kallelan ehdotus kadetin juhlapuvuksi runsaine yksityiskohtineen jäi toteuttamatta, sillä kustannukset olisivat nousseet liian suuriksi. Gallen-Kallelan piirustuksia säilytetään Sotamuseossa.


title: Kadetin juhlaunivormu

text: Kadetin juhlapuvun mallimerkintä sotilas- ja virkapukuohjesäännössä on m/22. Vuonna 1922 laadittiin ensimmäiset yhteiset ohjeet sotilaspuvustosta. Puku oli kuitenkin käytössä jo Suomen ensimmäisenä itsenäisyyspäivänä 6. joulukuuta 1919.


title: Wrath ov the Gods / Moonastray

text: Wrath ov the Gods / Moonastray on puolalaisten metalliyhtyeiden Vesanian ja Black Altarin split-albumi, joka on julkaistu vuonna 2002.


title: Wrath ov the Gods / Moonastray

text: Albumista julkaistiin rajoitettu 666 kappaleen painos, jotka on kaikki käsin numeroitu sekä verellä signeerattu.


title: Wrath ov the Gods / Moonastray

text: Black Altar


title: Wrath ov the Gods / Moonastray

text: Vesania


title: Giuseppe Biava

text: Giuseppe Biava (s. 8. toukokuuta 1977) on italialainen uransa lopettanut jalkapalloilija.


title: Giuseppe Biava

text: Biava pelasi juniorivuotensa Atalantan organisaatiossa. Tämän jälkeen hän siirtyi AlbinoLeffeen, jossa pelasi yhdeksän vuoden aikana 205 ottelua ja teki niissä kuusi maalia. Palermoon hän siirtyi tammikuussa 2004 ja otti itselleen heti avauskokoonpanon paikan vakuuttavilla otteillaan. Kesäkuussa 2008 Genoa osti Biavan 1,2 miljoonalla eurolla Palermosta. Kun hänen peliaikansa jäi Genoassa vähiin , hän siirtyi 1. helmikuuta 2010 Genoasta Lazioon 0,5 miljoonan euron siirtosummalla solmien kesäkuuhun 2011 ulottuvan sopimuksen. Laziossa Biava pelasi lopulta 5 kautta, kunnes siirtyi vapaana pelaajana Atalantaan.


title: Giuseppe Biava

text: Biava pelasi Atalantassa yhden kauden, kunnes hän heinäkuussa 2015 ilmoitti lopettavan uransa.


title: Ari Elo

text: Ari Elo (s. 1941 Sauvo) on turkulainen teollisuusneuvos, diplomi-insinööri ja Elomaticin perustaja.


title: Ari Elo

text: Ari Elo valmistui Helsingin Teknillisestä korkeakoulusta vuonna 1963. Hän perusti Elomaticin vuonna 1970 ja on vuonna 2017 konsernin hallituksen jäsen. Yhtiö työllistää yli 800 henkeä. Elomaticilla on toimistoja Suomessa, Puolassa, Intiassa, Kiinassa, Alankomaissa, Italiassa, Serbiassa, Venäjällä ja Yhdistyneissa Arabiemiirikunnissa. Konsernin liikevaihto vuonna 2016 oli 55 miljoonaa euroa. Yritys on yksityisomistuksessa.


title: Ari Elo

text: Ari Elosta tuli teollisuusneuvos vuonna 2002 ja hän sai Turun kauppakorkeakoulun kunniatohtorin arvon vuonna 2005. Mania-lehti valitsi hänet vuoden 2008 bisnesvaikuttajaksi. Ari Elo harrastaa purjehdusta ja dokumenttielokuvien kuvausta.


title: Sotkamon vaakuna

text: Sotkamon vaakuna on Sotkamon kunnan tunnus. Vaakunan aihe viittaa pitäjän keskustassa sijaitsevaan vesistöjen ympäröimään Vuokattiin.


title: Sotkamon vaakuna

text: Vaakunan selitys on ”hopeakentässä sininen, yläreunaltaan kaarikoroinen hirsi.” Vaakunan on suunnitellut Toivo Vuorela, ja Sotkamon kunnanvaltuusto hyväksyi sen kokouksessaan 2. tammikuuta 1962. Sisäasiainministeriö vahvisti vaakunan käyttöön 9. kesäkuuta samana vuonna.


title: Marcin Walenczykowski

text: Marcin Walenczykowski (s. 6. marraskuuta 1980) on puolalainen kitaristi ja säveltäjä, joka on Sammath Naur -yhtyeen kitaristi ja kosketinsoittaja. Walenczykowski on toiminut myös yhtyeissä Vesania ja Rootwater. Lisäksi hän on vieraillut Mortis Dein albumeilla.


title: Marcin Walenczykowski

text: November Twilight


title: Marcin Walenczykowski

text: Mortis Dei


title: Marcin Walenczykowski

text: Sammath Naur


title: Marcin Walenczykowski

text: Vesania


title: Muuttuvageometrinen siipi

text: Muuttuvageometrinen siipi on lentokoneen siiven malli, jonka kohtauskulma on muutettavissa. Tällaisia olivat kylmän sodan aikaiset hävittäjäkoneet, kuten amerikkalainen Grumman F-14 Tomcat sekä neuvostoliittolaisvalmisteinen MiG-23. Myös eurooppalaisten yhteistyönä kehitelty Panavia Tornado oli muuttuvasiipinen. Ensimmäisin varteenotettava tulokas, joskin siinä ilmeni useita ongelmia kehitysvaiheissa, oli General Dynamics F-111A Aardvark. Koneen ensilento oli vuonna 1964.


title: Muuttuvageometrinen siipi

text: Erityisesti 1970- ja 80-lukujen aikaan muuttuvasiipisiä lentokoneita kehiteltiin ja otettiin käyttöön voimaperäisesti. Muotoilulla haettiin hyviä hitaan lennon ominaisuuksia matalalennossa "siivet levitettyinä" - ja vastaavasti nopean lentämisen parempia ominaisuuksia "siivet supistettuina" - lennettäessä korkealla sekä nopeasti.


title: Muuttuvageometrinen siipi

text: Muotoilu oli mullistuksellinen, ja se todellakin kohensi lento-ominaisuuksia. Samalla kehittely- ja ylläpitokustannukset muodostuivat suhteellisen mittaviksi.


title: Muuttuvageometrinen siipi

text: Muuttuvasiipisten koneiden häiveominaisuudet voivat mahdollisesti muodostaa oman varteenotettavan haasteensa. Huoltovarmuus ei ole sekään yhtä hyvä, kuin ns. normaalisiipisissä koneissa.


title: Pindololi

text: Pindololi on epäselektiivinen beetasalpaaja. Pindololin markkinointinimi on ollut "Visken". Sillä on myös sympatomimeettistä hoitovaikutusta, se stimuloi sydämen toimintaa. Hyötyvaikutus ilmennee selkeimmin potilaan ollessa bradykardinen taikka sydämen vajaatoiminnassa.


title: Pindololi

text: Anatomis-terapeuttis-kemiallisessa lääkeluokituksessa (ATC) pindololin koodi on C07AA03.


title: Timololi

text: Timololi on epäselektiivinen beetasalpaaja. Se kehitettiin propranololin jälkeen. Timololin valmistenimenä on ollut mm. "Blocanol".


title: Timololi

text: Timololilla mainittiin olevan sellainen vaikutus, ettei se harventaisi sydämen syketiheyttä liian matalalle tasolle, suurempia annostuksia käytettäessä.


title: Timololi

text: Lääkehoidon äkillinen keskeytys saattaa pahentaa sydänperäistä oireistoa. Mm. rintakipuja (angina pectorikseen liittyvinä) saattaa tällöin esiintyä. Keuhkoastmapotilailla lääkitys timololilla saattaa pahentaa sairautta.


title: Timololi

text: Timololilla ja eräillä muilla lääkkeillä samanaikaisesti käytettynä kuten kinidiini, simetidiini, reserpiini, klonidiini sekä barbituraatti-, analgeetti- tai ergotalkaloidihoito voi aiheuttaa yhteisvaikutuksia.


title: Nikke Knatterton (piirrossarja)

text: Nikke Knatterton: Mestarietsivän seikkailut () on vuonna 1978 valmistunut 15-osainen länsisaksalainen piirrossarja televisiolle. Piirrosarja perustuu saksalaisen sarjakuvapiirtäjän Manfred Schmidtin luomaan yksityisetsivähahmoon Nikke Knattertoniin.


title: Nikke Knatterton (piirrossarja)

text: Manfred Schmidt oli piirtänyt mustavalkoista Knatterton-sarjakuvaa "Quick"-lehteen vuosina 1950–1959 ja sen jälkeen siirtynyt lehden matkareportteriksi. Vuonna 1970 Schmidt jäi vaille työtä ja olisi halunnut siirtyä "Stern"-lehden palvelukseen, mutta hänellä oli yhä voimassa sopimus, joka esti häntä työskentelemästä muissa lehdissä kuin "Quickissä". Niinpä hän perusti talonsa kellariin piirroselokuvastudion ja ryhtyi tekemään lyhyitä mainoselokuvia ystävänsä ja naapurinsa Loriot’n esimerkin mukaisesti. Mainoselokuvien lisäksi hän alkoi valmistaa piirrosfilmejä argentiinalaisen Guillermo Mordillon sarjakuvista. Televisioyhtiö Bavaria ehdotti hänelle Nikke Knatterton -sarjakuvien animointia. Niinpä Schmidt tuotti, käsikirjoitti ja ohjasi 15 värillistä piirrosseikkailua, joita WDR esitti viiden minuutin annoksina alkuillan ohjelmistossa. Animoijana toimi slovenialainen Miki (Miklavž) Muster.


title: Nikke Knatterton (piirrossarja)

text: Piirroselokuvat seuraavat vain väljästi sarjakuvatarinoita. Sarjakuvien lailla myös animaatiot sisältävät alastomuutta, seksuaalisia vihjailuja ja absurdeja juonenkäänteitä. Kertojan lisäksi sarjassa ei oikeastaan ole puhetta, sillä hahmojen suiden liikkuessa kuuluu lähinnä erilaisia vonkuvia äänitehosteita.


title: Nikke Knatterton (piirrossarja)

text: Sarja esitettiin ensimmäisen kerran Länsi-Saksassa vuonna 1978 ja Suomessa suomeksi puhuttuna vuonna 1989. Suomessa jaksojen kertojana toimi Jarmo Koski. Kosken mukaan sarjaa tehtiin kuin suoraa lähetystä. Lisäksi Titta Jokinen toimi toisena kertojana sarjan 2. jaksossa "Alibi-baarin salaisuudet".


title: Nikke Knatterton (piirrossarja)

text: Sarjan jaksoja julkaistiin Saksassa VHS-tallenteina vuonna 1992 ja kaikki jaksot DVD:nä huhtikuussa 2001 ja Suomessa suomenkielisenä DVD:nä huhtikuussa 2008. Suomalainen DVD myi kultalevyn verran muutamassa kuukaudessa. Saksalainen 2 DVD:n julkaisu sisältää lisämateriaalina Manfred Schmidtin haastattelun.


title: Loïc Rémy

text: Loïc Rémy (s. 2. tammikuuta 1987 Rillieux-la-Pape, Ranska) on ranskalainen jalkapalloilija. Hän edustaa ranskalaisseura Lilleä ja on pelipaikaltaan hyökkääjä.


title: Loïc Rémy

text: Rémy on Lyonin kasvatti. Hän on edustanut urallaan kasvattajaseuransa lisäksi Lensiä ja Niceä, joista jälkimmäiseen hän siirtyi vuonna 2008. Hän maksettiin noin 8 miljoonan euron siirtokorvaus. Rémy pelasi ensimmäisellä kaudellaan 2008–2009 kaikki kilpailut mukaan lukien 37 ottelua ja teki niissä 13 maalia.


title: Loïc Rémy

text: Kauden 2010–2011 hän ehti aloittaa Nicessä, mutta siirtyi 19. elokuuta 2010 Marseilleen. Hän teki joukkueen kanssa viisivuotisen sopimuksen ja hänestä maksettiin 15 miljoonan euron siirtokorvaus.


title: Loïc Rémy

text: 16. tammikuuta 2013 hän siirtyi Queens Park Rangersiin neljän ja puolen vuoden sopimuksella.


title: Loïc Rémy

text: Rémy teki ensiesiintymisensä Ranskan maajoukkueessa 2. kesäkuuta 2010 ystävyysottelussa Nigeriaa vastaan. Ensimmäisen maalinsa hän teki 9. lokakuuta 2010 vuoden 2012 EM-karsintaottelussa Romaniaa vastaan.


title: Herman Kahn

text: Herman Kahn (15. helmikuuta 1922 Bayonne, New Jersey – 7. heinäkuuta 1983 Chappaqua, New York) oli yhdysvaltalainen tulevaisuudentutkija ja strategi.


title: Herman Kahn

text: Kahn valmistui Kalifornian yliopistosta Los Angelesin kampukselta vuonna 1945. Maisterin tutkinnon hän suoritti California Institute of Technologyssa. Vuonna 1948 Kahn aloitti työt yksityisessä RAND Corporationin tutkimuslaitoksessa, jota rahoitti erityisesti Yhdysvaltain ilmavoimat. Tutkimuksessaan hän hyödynsi uusia lähestymistapoja kuten peliteoriaa ja systeemianalyysiä.


title: Herman Kahn

text: Vuonna 1960 Kahn julkaisi teoksen "On Thermonuclear War", jossa hän esitti ydinsodan poikkeavan tavanomaisesta sodankäynnistä vaan laajuudeltaan, muttei luonteeltaan, ja sitä voi sen vuoksi analysoida ja suunnitella samalla tavalla. Vuonna 1961 hän lähti RANDilta ja perusti Hudson-instituutin, joka tutki kansalliseen turvallisuuteen liittyviä aiheita ja yhteiskuntapolitiikkaa.


title: Herman Kahn

text: Kahnin muita teoksia olivat muiden muassa "Thinking About the Unthinkable" (1962), "The Emerging Japanese Superstate" (1970), "The Next 200 Years" (yhdessä W. Brown and L. Martelin kanssa, 1976) ja "The Coming Boom" (1982).


title: Grenville

text: Grenville tarkoittaa muuna muassa seuraavia:


title: Töyhtötikka

text: Töyhtötikka ("Celeus elegans") on eteläamerikkalainen tikka. Sen esiintymisalue käsittää mantereen pohjoisosan Kolumbian itäosista Ranskan Guyanaan, Trinidadiin, Brasilian pohjois-, keski- ja länsiosat, Bolivian pohjoisosan, sekä Perun ja Ecuadorin itäosat. Lajista tunnetaan kuusi alalajia. Philipp Ludwig Statius Müller kuvaili lajin holotyypin Cayennesta vuonna 1776.


title: Suomutöyhtötikka

text: Suomutöyhtötikka ("Celeus loricatus") on amerikkalainen tikka. Sen esiintymisalue ulottuu Nicaraguan itäosasta Panamaan, Kolumbiaan ja Ecuadorin lounaisosiin. Lajista tunnetaan neljä alalajia. Ludwig Reichenbach kuvaili lajin holotyypin Perusta vuonna 1854.


title: Raitatöyhtötikka

text: Raitatöyhtötikka ("Celeus undatus") on eteläamerikkalainen tikka. Sen esiintymisalue käsittää mantereen koillisosan Venezuelasta itään Brasilian koillisosaan. Lajista tunnetaan kolme alalajia. Carl von Linné kuvaili lajin holotyypin Surinamesta vuonna 1766.


title: SNECMA Coléoptère

text: SNECMA Coléoptère oli 1950-luvulla ranskalaisten kehittämä erikoinen lentokone. Se oli yhden henkilön kone, jossa oli sylinterimäinen siipi. Se oli suunniteltu pysymään maassa pystyssä, joten se ei vaatinut kiitotietä eikä suurta lentoonlähtö- tai laskeutumistilaa. Siitä tehtiin useita prototyyppejä, sekä sitä kehitettiin ja testattiin monta kertaa, mutta jo suunnittelussa se osoittautui erittäin epävakaaksi ja vaaralliseksi.


title: HMS Alacrity

text: HMS Alacrity on ollut yhdeksän Britannian Kuninkaallisen laivaston aluksen nimenä.


title: Davide Ballardini

text: Davide Ballardini (s. 6. tammikuuta 1964) on italialainen jalkapallovalmentaja ja entinen pelaaja. Marraskuusta 2017 lähtien hän on toiminut Genoan päävalmentajana.


title: Davide Ballardini

text: Ballardinin oma pelaajaura kesti seitsemän vuotta ja hän edusti koko uransa ajan AC Cesenaa. Pelaajauransa aikana hän pelasi juniorina Arrigo Sacchin ja ammattilaisena Osvaldo Bagnolin alaisuudessa. Hän on nimennyt molemmat kokeneet valmentajat esikuvikseen.


title: Davide Ballardini

text: Valmennusuransa Ballardini aloitti Bolognan juniorivalmentajana jatkaen samoissa tehtävissä Cesenassa ja AC Milanissa. Vuonna 2002 hänestä tuli Parman U19-joukkueen päävalmentaja. Päävalmentajadebyyttinsä ammattilaistasolla hän teki 2004 US Sambenedettesen päävalmentajana. Debyyttikaudellaan hän valmensi seuran Serie C1:ssä neljänneksi ja nousukarsintoihin, joissa se kuitenkin hävisi SSC Napolille. Menestyskauden jälkeen Ballardini nousi Serie A:ssa pelanneen Cagliari Calcion peräsimeen, mutta sai potkut tehtävistään jo marraskuussa 2005.


title: Davide Ballardini

text: Kesällä 2006 Ballardini palasi valmentajaksi Serie B -seura Pescara Calciossa, mutta pesti päättyi kehnojen tulosten vuoksi potkuihin jo lokakuussa. Joulukuussa 2007 Ballardini palasi yllättäen Cagliarin päävalmentajaksi, kun hänet kaksi vuotta aiemmin korvannut Nedo Sonetti sai potkut. Toinen yritys sardinialaisseuran peräsimessä oli menestyksekkäämpi ja Ballardinin alaisuudessa Cagliari keräsi 20 kierroksen aikana komeat 32 pistettä säilyttäen sarjapaikkansa liigassa. Hyvistä tuloksista huolimatta Ballardini pesti päättyi toukokuun lopussa 2008, kun hän ei päässyt yhteisymmärrykseen seurajohdon kanssa jatkonsa edellytyksistä.


title: Davide Ballardini

text: Syyskuussa 2008 Ballardini palasi jälleen kentän laidalle, kun US Città di Palermo teki hänen kanssaan vuoden sopimuksen. Ballardini aloitti pestinsä Palermossa vauhdikkaasti, kun joukkue kaatoi heti ensitöikseen AS Roman 3–1 ja haki Juventukselta 1–2 vierasvoiton ensi kertaa 47 vuoteen. Menestyksekäs alku seurassa poiki Ballardinille kaksivuotisen jatkosopimuksen Palermon kanssa jo lokakuussa. Kausi päättyi lopulta sijalle kahdeksan. Kauden jälkeen alkoi spekulointi Ballardinin tulevaisuudella ja pian ilmoitettiin ettei hän ole halukas jatkamaan seurassa. Pian tämän jälkeen Palermo teki sopimuksen Walter Zengan kanssa, vaikka heillä oli edelleen sopimus Ballardiniin. Lopulta huhumylly sai päätöksensä kesäkuun puolivälissä, kun SS Lazio palkkasi Ballardinin uudeksi päävalmentajakseen.


title: Davide Ballardini

text: Laziossa Ballardini aloitti vahvasti Italian supercupin voitolla. Hyvät tulokset eivät kuitenkaan kantaneet liigakauteen, vaan Lazio vajosi nopeasti putoamiskamppailuun. Lopulta hän sai helmikuussa 2010 potkut Lazion majaillessa sijalla 14.


title: Davide Ballardini

text: Marraskuussa 2010 Ballardini palasi valmennustehtäviin Genoa CFC:n päävalmentajana. Ballardinin johdolla Genoa sijoittui turvallisesti Serie A:n keskikastiin ollen lopulta 10:s. Jo kauden aikana liikkui huhuja Ballardinin jatkosta seurassa, sillä muiden italialaisseurojen uutisoitiin olevan kiinnostuneita hänen palveluksistaan. Lopulta kauden jälkeen Genoa ilmoitti Ballardinin lähtevän seurasta.


title: Davide Ballardini

text: Marraskuun alussa 2011 Ballardinista tuli kolmatta kertaa Cagliari Calcion päävalmentaja. Seuran tulokset eivät Ballardinin johdolla juurikaan parantuneet ja kevätkauden kehnojen otteiden myötä hän sai potkut maaliskuun alkupuolella 2012.


title: Davide Ballardini

text: Tammikuussa 2013 Ballardini palasi Serie A:ssa sijalle 18 juuttuneen Genoan päävalmentajaksi. Ballardini hilasi Genoan niukasti putoamisviivan yläpuolelle ja joukkue säilytti sarjapaikkansa kuuden pisteen erolla US Città di Palermoon. Kauden jälkeen Ballardini jätti seuran.


title: Davide Ballardini

text: Tammikuussa 2014 Ballardini teki puolivuotisen sopimuksen Bolognan kanssa. Ballardini ei onnistunut nostamaan seuraa pois putoamisviivan alapuolelta ja kauden jälkeen se putosi Serie B:hen. Ballardini ei jatkanut tehtävässään sopimuksensa umpeuduttua.


title: Davide Ballardini

text: Marraskuussa 2015 Ballardini palasi vuosien tauon jälkeen Palermon päävalmentajaksi. Seura on tuulinen paikka päävalmentajalle, eikä Ballardinin pesti kestänyt lopulta kuin seitsemän kierroksen verran. Hän sai potkut tammikuussa 2016 joukkueen sisäisten riitojen vuoksi. Ballardini palasi liigassa sijalle 18 valuneen Palermon valmentajaksi jo huhtikuussa 2016, kun hän korvasti tehtävässä potkut saaneen Walter Novellinon. Ballardini pelasti Palermon putoamiselta pisteen erolla. Seuran juututtua kauden 2016/17 alussa Serie A:n häntäpäähän Ballardini erotettiin syyskuun puolivälissä 2016.


title: Davide Ballardini

text: Marraskuussa 2017 Ballardini palasi Serie A:n putoamiskamppailuun juuttuneen Genoan päävalmentajaksi.


title: HMS Albatross

text: HMS Albatross on ollut kuuden Britannian Kuninkaallisen laivaston aluksen nimenä.


title: Griffin

text: Griffin voi tarkoittaa muun muassa seuraavia:


title: Albemarle

text: Albemarle tarkoittaa seuraavia asioita:


title: Gothia

text: Gothia voi tarkoittaa seuraavia:


title: Tangiwain rautatieonnettomuus

text: Tangiwain rautatieonnettomuus tapahtui Uudessa-Seelannissa 24. joulukuuta 1953 kello 22:21. Wellingtonista Aucklandiin lähtenyt juna syöksyi Whangaehujokeen Tangiwaissa 10 kilometrin päässä Waiourusta Pohjoissaaren keskiosassa. Junan 285 matkustajasta 151 kuoli. Junaonnettomuus oli pahin Uuden-Seelannin historiassa.


title: Tangiwain rautatieonnettomuus

text: Sää onnettomuuspäivänä oli ollut hyvä, eikä sadetta ollut juuri ollut. Mikään ei viitannut siihen, että Whangaehu saattaisi tulvia. Kello 19 tavarajuna oli ylittänyt Whangaehun yli menevän rautatiesillan, eikä sen miehistö ollut huomannut mitään erikoista. Tämä muuttui kun läheisellä Ruapehu-vuorella sijainnut kraatterijärvi murtui ja kaksi miljoonaa kuutiometriä vettä vapautui jokeen. Tästä syntyi lähes kuusi metriä korkea hyökyaalto, joka iskeytyi rautatiesiltaan kello 22:10 ja 22:15 välillä. Samaan aikaan siltaa lähestyi juna Ka 949, jossa oli yhdeksän vaunua.


title: Tangiwain rautatieonnettomuus

text: Junan lähestyessä siltaa Cyril Ellis -niminen taihapelainen oli tullut autollaan veden alle jäänelle sillalle. Huomatessaan lähestyvän junan hän yritti pysäyttää sitä soihdulla. Veturinkuljettaja ilmeisesti näki tämän ja teki hätäjarrutuksen 200 metriä ennen siltaa, mutta ei onnistunut pysäyttämään junaa ennen siltaa, joka petti veturin alla. Veturi tippui jokeen vetäen viisi vaunua mukaansa. Neljä näistä vaunuista tuhoutui kokonaan vesivirrassa. Sillalle jääneistä vaunuista ensimmäinen jäi roikkumaan osittain sillalta. Konduktöörit kehoittivat ihmisiä siirtymään vaunun takaosaan juuri kun se tippui jokeen vetäen mukaansa kolme muuta vaunua. Nämä vaunut matkasivat veden mukana alavirtaan, jossa ne lopulta pysähtyivät joen rannalle. Näissä vaunuissa olleista 22 henkilöstä vain yksi menehtyi. Vaunujen matkustajien onnistui rikkoa vaunun ikkunat ja he muodostivat tulvaveden laskettua ihmisketjun, jonka avulla he pääsivät rannalle.


title: Tangiwain rautatieonnettomuus

text: Ensimmäisten paikalle saapuneiden viranomaisten joukossa oli Leo Smidt, wairaulainen poliisi. Hän oli tullut tutkimaan outoa ääntä joka oli kuulunut lähistön asukkaiden luo saakka. Onnettomuuspaikalle tuli poliiseja, laivaston miehiä ja paikallisia viljelijöitä. Läheisestä Waiourun sotilastukikohdasta saatiin apua kuljetuksiin ja eloonjääneiden asuttamiseen. Joen vesi oli laskenut hyvin paljon jo 45 minuuttia onnettomuuden jälkeen. Eloonjääneiden etsintä muuttui pian ruumiiden etsimiseksi. Ruumita oli ajautunut jopa 130 kilometrin päähän joen alajuoksulle asti. 20 ihmisen ruumista ei löydetty lainkaan ja niiden uskottiin huuhtoutuneen merelle asti.


title: Antena 3

text: Antena 3 voi viitata seuraaviin asioihin:


title: Antti Marjoniemi

text: Antti Marjoniemi (24. joulukuuta 1904 Nivala – 20. tammikuuta 1922 Kiimasjärvi, Vienan Karjala) oli suomalainen vapaaehtoinen heimosoturi, joka surmattiin Karjalan kansannousun yhteydessä. Tapaus sai 1930-luvulla laajaa julkisuutta Toivo Antikaisen oikeudenkäynnin yhteydessä.


title: Antti Marjoniemi

text: Nivalan Karvoskylässä syntyneen Marjoniemen vanhemmat olivat maanviljelijä Antti Marjoniemi (1864–1935) ja Johanna Marjoniemi. Marjoniemen talo oli varakas ja kaikki perheen 10 lasta kävivät kansanopiston. Antti Marjoniemi kuului Nivalan suojeluskuntaan, mutta hän ei osallistunut Suomen sisällissodan taisteluihin. Hän lähti Itä-Karjalaan 17-vuotiaana ilman vanhempiensa lupaa yhdessä viiden muun nivalalaisnuorukaisen kanssa.


title: Antti Marjoniemi

text: "Sissipäällikkö Ilmarisen" (Jalmari Takkinen) johtamat karjalaiset olivat aloittaneen kapinan venäläisiä vastaa lokakuussa 1921. Kapinalliset olivat jakaantuneet kolmeen osastoon, joista Uhtualla ja Kiestingissä toiminut Vienan Rykmentti eteni kohti Louhea, Kiimasjärvellä päämajaansa pitänyt Karjalan Metsäsissirykmentti taas kohti Sorokkaa ja Repolan pataljoona eteni etelään vallaten Porajärven vuoden lopulla. Kapinallisten vahvuus oli kaikkiaan 2 500 miestä. Suomen puolelta kapinallisia lähti avustamaan noin 500 vapaaehtoista, joista ensimmäiset saapuivat Karjalaan marraskuun lopulla 1921. Suomalaisten osuus oli suurin Repolan Pataljoonassa, jota komensivat ensin jääkärikapteeni Gustaf Svinhufvud ja sen jälkeen joulukuun puolivälistä alkaen jääkärimajuri Paavo Talvela. Metsäsissirykmentin komentajaksi tuli kapteeni Emil Hiukka ja vänrikki Paul Marttina taas johti kaukopartiota, joka yritti katkaista Muurmannin radan siinä kuitenkaan onnistumatta. Koska kapinalliset eivät saaneet Muurmannin rataa katkaistua puna-armeija onnistui tuomaan paikalle 20 000 miehen vahvuiset joukot kapinaa kukistamaan.


title: Antti Marjoniemi

text: Toivo Antikaisen johtama 136 miehen hiihtopataljoona teki 20. tammikuuta 1922 yllätysiskun syvälle sissien selustaan Kiimasjärven kylään, jossa sijaitsi metsäsissien esikunta ja muun muassa kenttäsairaala. Antikaisen joukko, joka koostui valtaosin Suomesta 1918 paenneista punaisista oli muodostettu Pietarin suomalaisen sotakoulun oppilaista. Joukko lähti liikkeelle 7. tammikuuta Maaselän asemalta ja eteni 980 kilometrin pituisella hiihtomarssilla Paatenen, Honkaniemen, Repolan ja Saarenpään kautta Kiimasjärvelle, Antikaisen joukko yllätti kylää vartioineen karjalaisista koostuneen reservikomppanian, mutta esikunnan ja kenttäsairaalan väki onnistui suurimmaksi osaksi pakenemaam. Antikaisen vangiksi jäi noin 40 karjalaista sekä sairaalassa potilaana ollut Antti Marjoniemi. Kylässä olleet sissien ampumatarvike- ym. varastot tuhottiin tai otettiin mukaan sotasaaliiksi.


title: Antti Marjoniemi

text: Paluumatkalla Antikainen alkoi ensimmäisessä yöpymisleirissä kuulustella Marjoniemeä, joka ei kuitenkaan paljastanut mitään tietojaan. Tästä suuttuneena Antikainen pakotti Marjoniemen pistimien avulla palavaan nuotioon istumaan, jossa hän sitten paloi kuoliaaksi. Antikaisen joukossa mukana ollut Hjalmar Front kertoi muistelmissaan kuulleensa Marjoniemen tuskanhuudot, vaikkei hän ollut itse silminnäkijänä. Myös toinen Antikaisen joukon mukana ollut suomalainen Ludvig Arajärvi kertoi myöhemmin, että Marjoniemi poltettiin. Antikaisen retkellä mukana olleen Toivo Vähän elämäkerran kirjoittaja Oleg Tihonov taas on esittänyt, että Vähä surmasi Antikaisen käskystä Marjoniemen ja pari muuta vankia katkaisemalla näiden kaulavaltimot puukolla.


title: Antti Marjoniemi

text: Helmikuun lopulla 1928 Marjoniemen vanhemmat saivat sanantuojan kautta tiedon, että sotaretkelle jäänyt Antti olikin hengissä ja oli nyt palaamassa kotiinsa. Antiksi esittäytynyt mies kertoi päässeensä kesällä 1927 vapaaksi pietarilaisesta vankilasta, jossa hän oli ollut viiden vuoden ajan. Hän oli sitten palannut Suomeen ja asunut eri paikkakunnilla ennen Nivalaan tuloaan. Monet kyläläiset ja Antin kanssa Vienassa olleet entiset heimosoturit epäilivät miehen tarinaa, mutta Antin vanhemmat ja Marjoniemen talon muu väki uskoivat kuitenkin siihen. Totuus paljastui parin viikon päästä, kun Anttina esiintynyt mies osoittautuikin Keiteleeltä kotoisin olleeksi Jussi eli Juho Jauhiaiseksi. Jauhiainen oli jo aiemmin syyllistynyt huijauksiin esiintyen metsäherrana, saarnamiehenä ja Amerikasta palanneena kadonneeksi luultuna miehenä.


title: Antti Marjoniemi

text: Jauhiainen tuomittiin myöhemmin petoksesta 7,5 vuoden kuritushuonerangaistukseen. Tapausta käsiteltiin paikallisissa lehdissä muun muassa oululaisessa Kalevassa ja kirjailija Pentti Haanpää sai siitä aiheen näytelmäänsä "Pojan paluu". Näytelmässä Torniainen-niminen huijaripäähenkilö esiintyy Kankaan talon Aunuksen sotaretkellä kadonneena Ossi-poikana. Haanpää käsitteli samaa aihepiiriä vielä 1938 ilmestyneessä veijariromaanissaan "Taivalvaaran näyttelijä".


title: Antti Marjoniemi

text: Marjoniemen tapaus nousi vielä kerran lehtien otsikoihin, kun Suomeen salaa tullut Toivo Antikainen pidätettiin marraskuussa 1934 Kirkkonummella. Antikaista vastaan alkoi helmikuussa 1935 oikeudenkäynti, jossa häntä syytettiin valtiopetoksesta ja Marjoniemen murhasta. Oikeudenkäynnin aikana esitettiin jopa väite, että Antikaisen joukko olisi syönyt nuotiolla paistuneen Marjoniemen lihaa ja tämän perusteella oikeistolehdet vaativat kuolemanrangaistusta Antikaiselle. Kaksi vuotta kestäneen oikeudenkäynnin jälkeen Antikainen tuomittiin kahdeksaksi vuodeksi kuritushuoneeseen valtiopetoksesta ja elinkautiseen vankeuteen Marjoniemen murhasta. Antikainen luovutettiin talvisodan jälkeen Neuvostoliittoon, jossa hän kuoli lento-onnettomuudessa lähellä Arkangelia lokakuussa 1941.


title: Toini Mäkelä

text: Toini Mäkelä (10. lokakuuta 1895 Keuruu – marraskuu 1973 Moskova) oli suomalainen punaupseeri ja Suomen kommunistisen puolueen toimitsija. Suomen sisällissodan aikana hän johti naiskaartin komppaniaa, ja Neuvosto-Venäjälle paettuaan suoritti punaupseerikurssin, ollen todennäköisesti ensimmäinen sotalaitoksessa aseellisena palvellut suomalaisnainen. 1920-luvuilla Mäkelä palasi lyhytaikaisesti Suomeen saaden vankeustuomion poliittisesta toiminnastaan, jonka jälkeen hän muutti 1930-luvun alussa pysyvästi Neuvostoliittoon.


title: Toini Mäkelä

text: Mäkelän vanhemmat olivat Mäntyharjulta kotoisin ollut loinen Juho Taneli Mäkelä ja Kirvussa syntynyt hyyryläisen tytär Emma Tapanintytär Kiimalehto. Perheessä oli kahdeksan lasta joista Toini oli toiseksi vanhin. Juho Mäkelä työskenteli myöhemmin rautatieläisenä Savonlinnassa, jossa Toini kävi kävi kaksi luokkaa kansakoulua. Vuonna 1914 hän muutti Viipuriin työskennellen piikana Juustilan kartanossa, keittiöapulaisena asemaravintolassa sekä tarjoilijana Hotelli Continentalissa ja Viipurin työväenyhdistyksen ravintolassa.


title: Toini Mäkelä

text: Tammikuussa 1918 Mäkelä liittyi Viipurin punakaartiin, ja toimi sisällissodan aikana Viipurin naiskomppanian päällikkönä osallistuen huhtikuussa Antrean rintaman taisteluihin Pullilassa ja Keski-Kannaksen rintaman taisteluihin Valkjärvellä. Maaliskuun alussa Mäkelä oli Viipurissa ilmestyneen "Työ"-lehden mukaan suorittanut tiedustelulennon Pantsarlahden jäältä valkoisten linjojen yli Hiitolaan. Viipurin taistelun loppuvaiheessa 28. huhtikuuta hän pakeni laivalla Neuvosto-Venäjälle.


title: Toini Mäkelä

text: Kesän 1918 Mäkelä oli Siperian Tomskissa, mutta palasi elokuussa 1918 Pietariin, jossa hän toimi suomalaisten kommunistien klubin ravintolanhoitajana. Helmikuussa 1919 Mäkelä liittyi puna-armeijaan. Hän johti aluksi Mikko Kokon hiihtokomppanian naisjoukkuetta, ja sen jälkeen Petroskoissa ja Aunuksessa Väinö Rämön suomalaisrykmentin naiskomppaniaa. Vuosina 1920–1921 Mäkelä opiskeli Pietarin kansainvälisessä sotakoulussa ja suoritti ainoana naisena koulun punaupseerikurssin.


title: Toini Mäkelä

text: Miesten antamissa lausunnoissa häntä luonnehdittiin miesmäiseksi, julmaksi ja raa’aksi, mutta Mäkelän alaisuudessa palvelleiden naisten luonnehdinnat ovat neutraalimpia. Etsivän Keskuspoliisin raporteissa häntä kuvattiin SKP:n keskuskomitean ”yleiseksi naiseksi”, joka oli karkotettu Pietarista moraalittoman käytöksensä vuoksi. EK käytti Mäkelästä myös nimitystä ”punainen amatsoni”.


title: Toini Mäkelä

text: 1920-luvun alussa Mäkelän kerrottiin käyneen useita kertoja Suomessa salaa SKP:n tehtävissä. Puoluenimellä ”Erna Mether” toimineen Mäkelän väitettiin olleen SKP:n poliittisen vakoiluosaston johtaja, jonka tehtäviin Suomessa kuului sotilasvakoilu sekä maassa toimineiden lähettien tarkkailu. Keväällä 1922 Mäkelä pidätettiin Helsingissä Eino Parmasen Sortavalasta lähettämän tiedonannon johdosta, ja vuotta myöhemmin hänet tuomittiin viiden vuoden kuritushuonerangaistukseen valtiopetoksen valmistelusta. Mäkelä suoritti tuomionsa Hämeenlinnan naisvankilassa, jossa samaan aikaan oli yli 20 poliittista naisvankia.


title: Toini Mäkelä

text: Vankilassa solmimiensa yhteyksien avulla hän alkoi vapauduttuaan toimimaan SKP:n tehtävissä Helsingissä. Mäkelä asui ja työskenteli Neuvostoliiton suurlähetystössä Bulevardilla, josta käsin hän hoiti muun muassa puolueen maanalaista naistyötä yhteyshenkilönään Hanna Malm. EK:n tietojen mukaan Mäkelä tapasi useasti kommunistien keskeisiin johtajiin kuulunutta Väinö Vuoriota. Lisäksi hän oli mukana lukuisissa vasemmistolaisissa järjestöissä ja ryhmissä, kuten Valtiollisten vankien huoltoyhdistyksessä.


title: Toini Mäkelä

text: SKP:n maanalaisen organisaation hajottua Jalmari Rasin paljastusten vuoksi Mäkelä siirtyi kesällä 1929 puolueen asioissa Tukholmaan, josta hän pian muutti pysyvästi Neuvostoliittoon. 1930-luvulla Mäkelän läheisimpiin puoluetovereihin kuuluivat Yrjö Mäkelä sekä Toivo ja Vilho Antikainen. Hän onnistui säilymään hengissä Stalinin vainoista ja välitti vuonna 1934 Suomessa vankilaan tuomitulle Toivo Antikaiselle tietoja muiden suomalaiskommunistien kohtaloista, joita tämä Neuvostoliittoon palattuaan alkoi selvittämään. Vuosina 1941–1956 Mäkelä työskenteli Moskovan radion suomenkielisellä osastolla, mutta hänen myöhemmistä vaiheistaan ei juurikaan ole tietoa. Mäkelä kuoli 78-vuotiaana Moskovassa marraskuussa 1973.


title: War Without End

text: War Without End on yhdysvaltalaisen thrash metal -yhtye Warbringerin ensimmäinen studioalbumi, joka on julkaistu vuonna 2008.


title: Fulfordin taistelu

text: Fulfordin taistelu käytiin 20. syyskuuta 1066 englantilaisten ja maahan tunkeutuneiden norjalaisten välillä. Englantilaisia johtivat veljekset Mercian jaarli Edwin ja Northumbrian jaarli Morkere, norjalaisia kuningas Harald Ankara ja erotettu Northumbrian jaarli Tostig Godwininpoika. Taistelu päättyi englantilaisjoukkojen tuhoon ja johti Nortumbrian pääkaupungin Yorkin antautumiseen.


title: Fulfordin taistelu

text: Aikalaislähteet eivät anna selvää kuvaa taistelun tapahtumista. Monien anglosaksien kronikoiden mukaan Edwin ja Morkere siirtyivät joukkoineen Yorkin ulkopuolelle Fulfordiin, paikkaan minkä he olivat ilmeisesti valinneet itselleen sopivimmaksi. Norjalaisten saagojen mukaan englantilaiset olivat marssimassa kohti norjalaisia, ja joukkojen kohtaaminen tapahtui Fulfordissa, missä Harald Ankara nopeasti asetti joukkonsa taistelumuodostelmaan.


title: Fulfordin taistelu

text: Itse taistelun kulusta ei ole epäselvyyttä. Taktisesti ovela Harald asetti joukkonsa tielle Ouse-joen ja suon väliin siten, että kuningas itse johti joen puolella olevaa vasenta sivustaa ja Tostig Godwininpoika suohon rajoittuvan ojan puoleista oikeaa sivustaa. Anglosaksien joukot asettautuivat vastaan siten, että Edwinin mercialaiset olivat joen reunalla Harald Ankaraa vastassa ja Morkeren northumbrialaiset joukot olivat suon reunassa samalla lohkolla kuin Tostigin joukot. Joen rannalla oli miehiä enemmän kuin suon puolella.


title: Fulfordin taistelu

text: Mikäli Edwin ja Morkere olisivat pitäneet asemansa ja puolustautuneet hyökkääviä norjalaisia vastaan, olisi heidän lyöminen ollut huomattavan hankalaa. Laittamalla erotetun ja laajalti vihatun northumbrian entisen jaarlin Tostig Godwininpojan Harald pyrki estämään anglosaksien asettautumisen puolustukseen ja päinvastoin houkuttelemaan nämä hyökkäämään. Niin myös tapahtui: Morkere teki intensiivisen iskun Tostigin joukkojen kimppuun. Luultavasti Morkeren taktiikkaan vaikutti toisaalta samana kesänä tapahtunut yhteenotto Lindseyssä, missä jaarlit olivat voitokkaasti ajaneet tiehensä Tostigin joukot, toisaalta jaarlin nuoruus ja kokemattomuus.


title: Fulfordin taistelu

text: Morkeren hyökkäys suon reunalla sai Tostigin perääntymään ja kun anglosaksien puolustuslinja näin oli auennut, Harald suoritti vastahyökkäyksen ja iltaan mennessä Harald ja Tostig olivat ottaneet loisteliaan voiton.


title: Fulfordin taistelu

text: DeVries arvioi, ettei Edwinin ja Morkeren päätös taistella maahantunkeutujia vastaan ollut taktinen virhe, vaan pikemminkin epätoivoinen yritys pelastaa jaarlikunnan pääkaupunki York joutumasta vihollisen käsiin. Veljekset eivät tienneet englantilaisten joukkojen olevan matkalla pohjoiseen kuningas Harold Godwininpojan johdolla. Joukot saapuivat Yorkiin muutaman päivän kuluttua, minkä tietäminen olisi voinut saada veljekset tekemään toisenlaisen arvion tilanteesta. Epäilemättä aiempi voitto Lindseyssä Tostigin joukoista vaikutti veljesten päättäväisyyteen. Samoin Scarboroughin asukkaiden oli aiemmin onnistunut vastustaa aikansa norjalaisia, miksi eivät siis pohjoisen jaarlit onnistuisi pysäyttää vihollisia.


title: Fulfordin taistelu

text: Muutama päivä Fulfordin jälkeen englantilaiset löivät norjalaiset Stamfordin sillan taistelussa.


title: Firefrost Arcanum

text: Firefrost Arcanum' on puolalaisen black metal -yhtye Vesanian ensimmäinen studioalbumi. Albumi nauhoitettiin, miksattiin ja masteroitiin talven 2001 ja kesän 2002 aikana Selani Studiossa Olsztynissa, Puolassa. Levy julkaistiin vuonna 2003 levy-yhtiöiden Napalm Records ja Empire Records.


title: Toivo Tommola

text: Toivo Tommola (31. heinäkuuta 1905 Muolaa – 21. heinäkuuta 1986 Ivanovo, Neuvostoliitto) oli suomalaissyntyinen Neuvostoliiton armeijan kenraalimajuri. Hän oli yksi korkeimpaan sotilasarvoon puna-armeijassa ylenneistä suomalaisista.


title: Toivo Tommola

text: Tommola siirtyi Venäjälle 1918 Suomen sisällissodan jälkeen. Hän liittyi puna-armeijaan vain 13-vuotiaana keväällä 1919 ja saman tien hänet nimitettiin rykmentinkomissaarina toimivan suomalaisen Juho Heikkosen lähetiksi. Heikkosen mukana Tommola osallistui Aunuksen retken torjumiseen, Arkangelin valtaukseen Venäjän valkoisilta ja englantilaisilta helmikuussa 1920 (katso Venäjän sisällissota) sekä Puolan sotaan, minkä päätteeksi koko rykmentti joutui Saksassa vangiksi. Vangit kuitenkin palautettiin Venäjälle ja syksyllä 1921 Tommola hyväksyttiin 16-vuotiaana Pietarin sotakoulun punaupseerikurssille, jossa oli paljon suomalaisia. Hän osallistui myös Itä-Karjalan kansannousun aikana talvella 1922 Toivo Antikaisen hiihto-osaston kuuluisaan Kiimasjärven retkeen. Tommola valmistui tykistöupseeriksi elokuussa ja aloitti palveluksensa. Hän kävi vielä 1932–1936 Frunzen sotilasakatemian, josta valmistuttuaan ylennettiin majuriksi ja nimitettiin myöhemmin rykmentinkomentajaksi. Tommola onnistui välttämään 1930-luvun puhdistukset taistellessaan tasavaltalaisten joukoissa Espanjan sisällissodassa 1936–1937. Talvisodan aikana Terijoen hallituksen yhteyteen perustetussa Suomen kansanarmeijassa Tommola oli divisioonankomentajana, mutta kyseistä divisioonaa ei missään vaiheessa komennettu taisteluun. Jatkosodan alettua Tommola oli Suomen rintamalla 71. divisioonan tykistökomentajana ja sen jälkeen 14. jalkaväkidivisioonan johdossa pysäytti saksalaisten hyökkäyksen kohti Muurmannia. Keväästä 1942 alkaen sodan loppuun asti hän palveli jälleen Suomen vastaisella rintamalla. Tommola ylennettiin 1941 everstiluutnantiksi, 1942 everstiksi ja 1943 kenraalimajuriksi. Sodan jälkeen hän palveli Neuvostoliiton Kaukoidässä, kunnes jäi eläkkeelle vuonna 1954. Eläkevuotensa hän vietti Ivanovossa.


title: Toivo Tommola

text: Tommola palkittiin Leninin kunniamerkillä.


title: Conan (televisiosarja)

text: Conan on yhdysvaltalainen myöhäisillan keskustelu- ja viihdeohjelma, jota juontaa Conan O'Brien. Ohjelman ensiesitys oli 8. marraskuuta 2010 kaapelikanava TBS:llä. Se on seuraaja NBC-kanavan "Late Night with Conan O'Brienille" (1993–2009) ja lyhytikäiseksi jääneelle "The Tonight Show with Conan O'Brienille" (2009–2010).


title: Conan (televisiosarja)

text: Conania esitetään TBS-kanavalla maanantai–torstai-iltaisin kello 23.00 alkaen. Ohjelma kuvataan Warner Bros:in studioilla Burbankissa Kaliforniassa. Huhtikuussa 2013 TBS tiedotti kanavan jatkaneen Conanin sopimusta marraskuuhun 2015 asti. TBS:n omistava Time Warner kertoi olleensa erityisen tyytyväinen sarjan vetovoimaan mainostajia houkuttelevan 18–34 -vuotiaiden ikäluokan keskuudessa.


title: Conan (televisiosarja)

text: Conan on formaatiltaan samankaltainen O'Brienin "Late Nightin" ja "The Tonight Show’n" kanssa. Jakso sisältää O'Brienin esittämän ajankohtaisista aiheista koostuvan satiirisen monologin, sketsejä, julkisuuden henkilöiden vierailuja, stand up -komiikkaa ja musiikkivieraita. O'Brienin aikaisemmista ohjelmista tunnettu koomikko ja näyttelijä Andy Richter jatkaa O'Brienin aisaparina. O'Brienin pitkäaikainen houseyhtye jatkoi ohjelmassa nimellä "Jimmy Vivino and the Basic Cable Band" johtajanaan kitaristi Jimmy Vivino. James Wormworth korvasi Max Weinbergin yhtyeen rumpalina.


title: Conan (televisiosarja)

text: O'Brien vetosi ohjelmassaan suomalaisten tv-kanavien johtajia esittämään Conania myös Suomessa. Näin lopulta kävikin 15. elokuuta 2011, kun SuomiTV alkoi esittää ohjelmaa. Aikaisemmista ehdokkaista televisiokanavat MTV3 ja Sub ilmoittivat, etteivät olleet kiinnostuneita ottamaan ohjelmaa ohjelmistoonsa. Huhtikuussa 2011 paljastettiin, että jokin suomalainen televisiokanava oli ostanut esitysoikeudet "Conaniin", mutta tarkempia tietoja ei tuolloin vielä paljastettu. Lopulta kesäkuussa 2011 tiedotettiin, että "Conania" aletaan esittää SuomiTV-kanavalla, joka myytiin Rupert Murdochin Fox-yhtiölle 2012. Samalla kanavan nimi muuttui Fox-kanavaksi. Ohjelman näyttäminen lopetettiin vuoden 2012 syksyllä, eikä ohjelman jatkosta Suomessa ole tiedossa ainakaan toistaiseksi.


title: D-luokka (hävittäjä, 1913)

text: D-luokka oli Britannian Kuninkaallisen laivaston torpedovenehävittäjäluokka, joka muodostui lokakuussa 1913 hävittäjien uudelleen luokittelussa. Luokkaan sijoitettiin 30 solmua saavuttaneet torpedovenehävittäjät, joissa oli kaksi savuhormia. Luokan kaikki alukset oli valmistanut John I. Thornycroft and Company 1890-luvun puolivälissä useana eri luokkana (tilauksena) Amiraliteetin määritysten pohjalta telakan omien suunnitelmien mukaan.


title: D-luokka (hävittäjä, 1913)

text: Tällaisia aluksia oli valmistettu kaikkiaan kymmenen, mutta "HMS Ariel" oli tuhoutunut ennen lokakuuta 1913. Alukset oli tilattu kaikkiaan neljänä eri tilauksena:


title: Sunny Car Center

text: Sunny Car Center tai Kirstulan autokeskus, oli Hämeenlinnan Kirstulaan moottoritien ja rautatien väliselle 27,5 hehtaarin alueelle suunnitteilla ollut autotavaratalo. Keskukseen oli tarkoitus rakentaa tiloja autokaupalle ja oheistoiminnoille noin 75 000 kerrosneliötä. Toteutuessaan se olisi ollut Euroopan suurin autokauppa. Hanke kohtasi useita vastoinkäymisiä, ja lopullisesti se kaatui, kun toteuttamisen edellytyksenä ollut tonttikauppa peruuntui. Hankkeen toimitusjohtajana toimi Markku Ritaluoma.


title: Sunny Car Center

text: Sunny Car Centeristä suunniteltiin aluksi kahdeksankerroksista myymälä- ja toimistotilaa, joka olisi kohonnut noin 40–50 metrin korkeuteen, mutta myöhemmissä suunnitelmissa talo oli enää kolmikerroksinen. Autotavaratalon palveluja olisivat suunnitelmien mukaan olleet uusien ja käytettyjen autojen myynti, huolto, varaosamyynti, ravintola ja lasten liikennemaailma. Hämeenlinnalle autokeskuksen esitettiin tuovan uusia työpaikkoja 600–800, joista rakennusaikaisia työpaikkoja olisi ollut noin 200 henkilötyövuoden edestä. Tarkoituksena oli tehdä keskuksesta Euroopan suurin autokauppa. Vuoden 2011 hinta-arvion mukaan hankkeen kokonaiskustannukset olisivat olleet noin sata miljoonaa euroa. Arkkitehtisuunnittelun toteutti Paavo Sollamo Oy.


title: Sunny Car Center

text: Kehittämiskeskus Oy Häme oli yhdessä Hämeenlinnan kaupungin kanssa etsinyt keinoja hyödyntää Kirstulan aluetta. Ehdotuksista parhaana pidettiin autokaupan keskittämistä alueelle. Hämeenlinnan kaupungilla oli suunnitelmissa myös siirtää Kaurialan autokaupat Kirstulaan, jolloin Kaurialasta olisi vapautunut maata kerrostalorakentamiseen. Hankkeen työnimenä kulki Sunny Car Center, ja siinä oli mukana kaupungin ja Kehittämiskeskus Oy Hämeen lisäksi Virtaa Hämeeseen Oy.


title: Sunny Car Center

text: Hankkeesta vastasi Sunny Trading Ltd, jonka toimitusjohtajana oli Markku Ritaluoma. Hän esitti vuoden 2010 heinäkuussa hankkeen kustannusarvioksi noin 85 miljoonaa euroa ja kertoi käyneensä neuvotteluja yhdysvaltalaisten sijoittajien kanssa. Rakentamisen oli tarkoitus käynnistyä vuonna 2011 ja valmistua 2013. Vuoden 2010 lokakuussa Hämeenlinnan kaupunki ja Sunny Car Center allekirjoittivat aiesopimuksen, joka mahdollisti suunnittelun jatkumisen. Lokakuussa myös uutisoitiin, että hankkeen vetäjäksi tuli Esko Kiesi.


title: Sunny Car Center

text: Hankkeen kohtalon sanottiin riippuvan maakauppojen toteutumisesta. Sopimusehtojen mukaan maa-alueen ostohinnan 8,4 miljoonaa euroa olisi pitänyt olla kokonaisuudessaan maksettu 4. heinäkuuta 2014 mennessä. Tuolloin Sunny Car Center antoi lehdistölle tiedotteen, jossa se kertoi neuvotelleensa Hämeenlinnan kaupungin kanssa lisäaikaa rahoituksen hankkimiseen.


title: Sunny Car Center

text: Elokuussa 2014 sambialaisessa verkkolehdessä väitettiin, että Sambian entisen presidentin leski Regina Chiluba sijoittaisi rahaa Sunny Car Centeriin, mutta sijoitus viipyisi rahanpesuepäilyjen vuoksi. Uutinen ei pitänyt paikkaansa, mutta tiedot oli vuodettu lehdelle Hämeenlinnan kaupunginhallituksen kokouksesta. Todellisuudessa kyse oli huijauksesta eikä Chiluballa ollut hankkeen kanssa mitään tekemistä. Maakaupan toteutuminen näytti epätodennäköiseltä, koska hankkeelle löytyneet ulkomaiset sijoittajat vaikuttivat olleen nigerialaiskirjehuijareita, joilta rahaa ei olisi lupauksista huolimatta ollut tulossa. Vuoden 2014 syyskuun 30. päiväksi asetetun lopullisen määräajan täytyttyä todettiin, ettei kauppahintaa ollut suoritettu kaupungin tilille, minkä vuoksi kaupunki jätti käräjäoikeudelle hakemuksen kauppasopimuksen purkamisesta.


title: Sunny Car Center

text: Syksyllä 2014 uutisoitiin, että Sunny Car Center oli jo aiemmin joutunut petoksen uhriksi. Hankkeeseen oli yritetty saada vuonna 2013 rahoitusta Afrikasta sata miljoonaa euroa. Sen saamiseksi Sunny Car Center oli lähettänyt 150 000 euroa afrikkalaiselle yhdysmiehelle. Kun rahoitusta ei lupauksesta huolimatta saatu, yhtiö pyysi omaa sijoitustaan takaisin. Sitä ei kuitenkaan palautettu, vaan sen sijaan SCC:lle lähetettiin väärennettyjä viidensadan euron seteleitä, nimellisesti 94 500 euron edestä. Asiasta tehtiin tutkintapyyntö poliisille huhtikuussa 2014. Poliisi tutki tuolloin asiaa.


title: Sunny Car Center

text: Syyskuussa 2015 Kanta-Hämeen käräjäoikeus asetti Sunny Car Centerin konkurssiin. Marraskuussa autokaupalle asetettiin julkisselvitys, eli että konkurssipesän vastuut, tässä tapauksessa selvityskustannukset, maksettiin valtion ja samalla veronmaksajien varoista. Lammin Säästöpankki peri Sunny Car Centeriltä yhteensä yli 310 000 euron saatavia lokakuussa määrätyssä tuomiossa. Varoja autokaupalta perivät sen lisäksi ainakin Verohallinto, Lammin Säästöpankki, Sähköpeko Oy ja sekä jääkiekkoseurat JYP ja HPK. Joulukuuhun 2015 mennessä ainoastaan Säästöpankin veloista on annettu tuomio käräjäoikeudessa.


title: Sunny Car Center

text: Alkuvuodesta 2016 kaupunginhallituksen jäsen Kari Ilkkala (ps.) tunnusti vuotaneensa tietoja hankkeesta sambialaiseen verkkolehteen vuonna 2014. Kaupunginvaltuusto erotti kaupunginhallituksen tilapäisen valiokunnan esityksestä, ja uusi hallitus muodostettiin ilman Ilkkalaa. 25. huhtikuuta kaupunginhallitus päätti tehdä tutkintapyynnön Lulu Ranteen toimista kaupunginhallituksen varapuheenjohtajana. Poliisia on pyydetty selvittämään, oliko Ranne osallisena vuodossa. Ranne harkitsee tekevänsä oman tutkintapyynnön, joka koskisi tiettyjä kaupunginvaltuuston jäseniä ja päätöksen valmisteluun osallistuneita henkilöitä.


title: Sunny Car Center

text: Huhtikuussa 2018 Kanta-Hämeen käräjäoikeus päätti, että yhtiön toimitusjohtaja Ritaluoma ja hallituksen jäsen Iisakki Kiemunki olivat aiheuttaneet yhtiölle miljoonien eurojen vahingot. Kiemunki oli edustanut yhtiön hallituksessa Hämeenlinnan kaupunkia. Ritaluoma tuomittiin korvaamaan konkurssipesälle 6,2 miljoonaa euroa, ja Kiemunki 350 000 euroa yhteisvastuullisesti Ritaluoman kanssa.


title: Sunny Car Center

text: Sunny Car Centerin varatulle tontille pystyttämä mainostolppa sai huomiota mediassa, ja sen purkamista vastaan perustettiin Facebook-ryhmä. Tolppaa pidettiin eräänlaisena maamerkkinä, ja sitä käytettiin osana humoristisia meemikuvia. Tolpan purkaminen aloitettiin 27. lokakuuta 2016. Kauppaketju J. Kärkkäinen Oy osti tolpan ja aikoo pystyttää sen vuoden 2017 aikana Lahteen omalla logollaan varustettuna.


title: C-luokka (hävittäjä, 1913)

text: C-luokka oli Britannian kuninkaallisen laivaston torpedovenehävittäjäluokka, joka muodostui lokakuussa 1913 hävittäjien uudelleen luokittelussa. Luokkaan sijoitettiin 30 solmua saavuttaneet torpedovenehävittäjät, joissa oli kolme savuhormia. Luokan alukset oli valmistanut usealta eri telakalta 1890-luvun puolivälissä useana eri luokkana (tilauksena) Amiraliteetin määritysten pohjalta telakoiden omien suunnitelmien mukaan.


title: C-luokka (hävittäjä, 1913)

text: Luokkaan sisällytettyjä aluksia oli valmistettu kaikkiaan neljäkymmentä, joista muutama oli tuhoutunut ennen lokakuuta 1913. Alukset oli tilattu kaikkiaan neljänä eri tilauksena:


title: Vilho Haanpää

text: Juho Vilho Haanpää (13. maaliskuuta 1872 Pulkkila – 10. toukokuuta 1943 Haapavesi) oli suomalainen kirjailija.


title: Vilho Haanpää

text: Vilho Haanpää oli kirjailija Pentti Haanpään setä. Hän julkaisi 1908 torppariaiheisen kertomuskokoelman.


title: Mustarintatikka

text: Mustarintatikka ("Celeus torquatus") on eteläamerikkalainen tikka. Sen esiintymisalue käsittää mantereen pohjoisosan Kolumbian kaakkoisosasta ja Koillis-Ecuadorista Venezuelaan ja sieltä Brasiliaan, itäiseen Peruun ja Pohjois-Boliviaan. Lajista tunnetaan kolme alalajia. Pieter Boddaert kuvaili lajin holotyypin Cayennesta vuonna 1783.


title: Meksikontöyhtötikka

text: Meksikontöyhtötikka ("Celeus castaneus") on keskiamerikkalainen tikka. Sen esiintymisalue ulottuu Meksikon itäosasta läntiseen Panamaan. Johann Georg Wagler kuvaili lajin holotyypin Veracruzista vuonna 1829.


title: Kultatöyhtötikka

text: Kultatöyhtötikka ("Celeus flavescens") on eteläamerikkalainen tikka. Sen esiintymisalue käsittää pääosan Amazonin eteläpuolista Brasiliaa sekä itäisen Paraguayn ja Koilis-Argentiinan. Lajista tunnetaan kolme alalajia. Johann Friedrich Gmelin kuvaili lajin holotyypin Rio de Janeirosta vuonna 1788.


title: Rage of Reason

text: Rage of Reason on puolalaisen metalliyhtye Vesanian single yhtyeen kolmannelta studioalbumilta Distractive Killusions vuonna 2007.


title: Pyhän Paavalin katedraali

text: Pyhän Paavalin katedraali voi tarkoittaa ainakin seuraavia asioita:


title: Keltatikka

text: Keltatikka ("Celeus flavus") on eteläamerikkalainen tikka. Sen esiintymisalue käsittää pääasiassa mantereen pohjoisosan Kolumbian itäosista Venezuelaaan ja itään Brasiliaan, jossa levinneisyyden eteläraja kulkee Bahiassa ja Espírito Santossa, sekä Itä-Perun ja Ecuadorin. Lajista tunnetaan neljä alalajia. Philipp Ludwig Statius Müller kuvaili lajin holotyypin Cayennesta vuonna 1776.


title: Esiinhuuto

text: Esiinhuuto oli aiemmin suomalaisen oikeudenkäynnin osa, jossa paikalle saapuneille asianosaisille ilmoitettiin jutun esille ottamisesta. Esiinhuudosta säädettiin vuoden 1734 lain oikeudenkäymiskaaren 14 luvun 2 pykälässä. Esiinhuudosta luovuttiin vuoden 1961 alussa, kun pykälää muutettiin lailla oikeudenkäymiskaaren muuttamisesta (362/1960). Hovioikeuden ensimmäisenä tuomioistuimena tutkimissa asioissa esiinhuuto tapahtui haasteessa määrättynä päivänä. Asiasta säädettiin oikeudenkäymiskaaren 27 luvun 4 pykälässä. Hovioikeuden osalta esiinhuudosta luovuttiin toukokuun alussa 1998, kun laki oikeudenkäymiskaaren muuttamisesta (165/1998) tuli voimaan.


title: Esiinhuuto

text: Konkurssioikeudenkäynnissä esiinhuuto oli konkurssimenettelyn osa, jossa velallisella ja velkojilla oli mahdollisuus tehdä muistutus valvottuja saatavia vastaan. Esiinhuuto oli tuomioistuimen erillinen istunto valvontapäivän jälkeen, mutta ennen konkurssituomion antamista. Raastuvanoikeudessa oli kaksi esiinhuutoa ja kihlakunnanoikeudessa yksi. Konkurssioikeudenkäynnissä suoritettavasta esiinhuudosta säädettiin vuoden 1868 konkurssisäännössä pykälässä 35. Esiinhuuto siirtyi historiaan, kun pykälää muutettiin lailla konkurssisäännön muuttamisesta (1027/1993), joka tuli voimaan joulukuun alussa 1993.


title: Keikaritikka

text: Keikaritikka ("Celeus spectabilis") on töyhtötikkojen sukuun kuuluva eteläamerikkalainen tikkalaji. Sen esiintymisalue käsittää alueen Itä-Ecuadorista ja itäisestä Perusta Pohjois-Boliviaan ja Brasiliaan. Lajista tunnetaan kolme alalajia. Philip Lutley Sclater ja Osbert Salvin kuvailivat lajin holotyypin Ecuadorin Sarayacusta vuonna 1880.


title: Alcide

text: Alcide tarkoittaa seuraavia asioita:


title: Niilo Partanen

text: Niilo Partanen (3. huhtikuuta 1928 Piippola – 21. lokakuuta 1973 Oulu) oli suomalainen kansakoulunopettaja ja runoilija.


title: Niilo Partanen

text: Partanen valmistui opettajaksi Kajaanin seminaarista 1955. Hän voitti ensimmäisen palkinnon keväällä 1951 järjestetyssä runokilpailussa, jossa etsittiin tekstiä Helsingin olympialaisten olympiahymniä varten. Toiselle sijalle kilpailussa tuli Toivo Lyy ja kolmannelle tilalle Heikki Asunta. Hymnin säveltäjäksi valittiin kilpailun jälkeen Muuramesta kotoisin ollut kansakoulunopettaja Jaakko Linjama.


title: Niilo Partanen

text: Partanen toimi 1967 oululaisen kulttuurilehti Kaltion päätoimittajana.


title: Indeksointi

text: Indeksointi eli asiasanoitus on yksi dokumenttien sisällönkuvailun tapa. Sisällönkuvailu on tiedonhakua tukevaa toimintaa, jolla pyritään tekemään mahdolliseksi sisällöllisesti tietynlaisten dokumenttien löytäminen. Indeksointi etsii dokumentin sisältöön liittyviä keskeisiä asioita ja kuvaa dokumentteja niiden avulla. Tavoite on, että dokumentti löytyy, kun sitä haetaan näihin elementteihin viittaavilla sanoilla. Siinä missä luokituksen kieli on keinotekoista ja koodeihin eli notaatioihin perustuvaa, indeksoinnissa käytetään indeksointi- eli dokumentaatiokieltä, jonka termit ovat luonnollisen kielen sanoja. Termit ovat vakiintuneita ja aina tietyssä muodossa. Yhtä käsitettä kuvaa vain yksi termi. Indeksointikielen sanoja kutsutaan asiasanoiksi. Tesauruksissa näitä asiasanoja kutsutaan kuvailutermeiksi. Ohjaustermit puolestaan ovat sanoja, jotka eivät kelpaa indeksointikielen sanaksi, mutta joilla viitataan asiasanaan.


title: Indeksointi

text: Asiasanasto on asiasanoista koottu sanasto, jonka sanoilla kuvaillaan dokumentteja. Asiasanastoista voidaan erottaa esimerkiksi yleiset ja alakohtaiset asiasanastot sekä aakkoselliset ja hierarkkiset sanastot. Tesaurus on kontrolloitu asiasanasto, jossa ilmaistaan asiasanojen hierarkkiset suhteet muihin asiasanoihin. Indeksointikieliä ja asiasanastoja kehitetään eri alojen ja instituutioiden käyttöön. Esimerkiksi suomalaiset yleiset kirjastot käyttävät Yleistä suomalaista asiasanastoa (YSA), ja lääketieteellisen aineiston indeksointiin käytetään lääketieteellistä asiasanastoa Medical Subject Headings (MeSH).


title: Keystone Studios

text: Keystone Studios oli vuonna 1912 Los Angelesiin, Yhdysvaltoihin perustettu elokuvastudio. Sen perusti kanadalainen Mack Sennett, joka sai rahoituksen studiota varten New York Motion Picture Companylta. Ensimmäinen studion tuottama elokuva oli 1912 valmistunut "Cohen Collects a Debt," ja samana vuonna valmistui myös ensimmäinen "Keystone Kops" -lyhytelokuva "Hoffmeyer's Legacy". Studio tuotti vuonna 1914 elokuvan "Tillie's Punctured Romance", joka oli ensimmäinen yhdysvaltalainen täyspitkä komediaelokuva. Keystone-studion näyttelijöihin kuuluivat muun muassa Roscoe Arbuckle, Charles Chaplin, Marie Dressler, Gloria Swanson, Mabel Normand, Ben Turpin, Harry Langdon, Harold Lloyd ja Chester Conklin. Studiosta tuli vuonna 1915 itsenäinen osa Triangle Film Corporationia. Vuonna 1917 Sennett lähti studion palveluksesta ja perusti Mack Sennett Comedies -studion. Keystone meni konkurssiin vuonna 1935.


title: Keystone Studios

text: Nykyään Keystone-nimeä käyttää yritys, joka syntyi vuonna 2007 elokuvatuotantoyhtiö Cinevillen ja DVD-elokuvajakelija Westlake Entertainmentin fuusioiduttua.


title: Mack Sennett

text: Mack Sennett (synt. Michael Sinnott, 17. tammikuuta 1880 Richmond, Quebec, Kanada – 5. marraskuuta 1960 Hollywood, Kalifornia, Yhdysvallat) oli kanadalais-yhdysvaltalainen elokuvanäyttelijä, -ohjaaja ja -tuottaja. Sennet esiintyi sirkuksessa, vaudevillessa ja teatterissa, ja vuonna 1909 hän aloitti Biograph Studiosilla näyttelijänä. Hän alkoi pian myös käsikirjoittaa ja ohjata ja kolme vuotta myöhemmin hän perusti Los Angelesiin Keystone -elokuvastudion. Studio tuotti vuonna 1914 elokuvan "Tillie's Punctured Romance", joka oli ensimmäinen pitkä komediaelokuva. Parhaiten studio tunnetaan kuitenkin lyhytelokuvistaan, joita se tuotti yli 1 000.


title: Mack Sennett

text: Vuonna 1917 Sennett lähti studion palveluksesta ja perusti Mack Sennett Comedies -studion. Sennett menetti omaisuutensa äänielokuvan tulon ja Wall Streetin pörssiromahduksen seurauksena, ja päätyi konkurssiin vuonna 1933. Sennet sai Oscar-kunniapalkinnon vuonna 1938 vaikutuksestaan elokuvakomediaan. Hän on myös saanut tähden Hollywood Walk of Famelle.


title: Kaarina Mähönen

text: Jenny Katri (Kaarina) Mähönen os. "Saviniemi" (27. elokuuta 1906 Puolanka – 10. huhtikuuta 1963 Iisalmi) oli suomalainen maalaistalon emäntä ja runoilija.


title: Kaarina Mähönen

text: Mähösen vanhemmat olivat työnjohtaja Heikki Saviniemi ja Anna Maria Heikkinen. Hän oli naimisissa maanviljelijä Lauri Juho Mähösen kanssa.


title: Alderney (täsmennyssivu)

text: Alderney tarkoittaa seuraavia asioita:


title: Antiseen

text: Antiseen (yleensä ANTiSEEN) on yhdysvaltalainen punk rock -yhtye Charlottesta, Pohjois-Carolinasta. Yhtye aloitti toimintansa vuonna 1983, ja on tehnyt yhteistyötä tunnettujen muusikoiden kuten GG Allinin ja Hank Williams III:n kanssa. Yhtyeen tämänhetkiset jäsenet ovat laulaja Jeff Clayton, kitaristi Joe Young, basisti Jon Bowman ja rumpali Phil Keller.Lisäksi yhtye on julkaissut ainakin 35 erillistä 7-tuumaista vinyylilevyä.


title: Jouni Vehkaoja

text: Jouni Vehkaoja (s. 6. huhtikuuta 1981) on suomalainen salibandyn pelaaja. Hän on pelipaikaltaan puolustaja ja edustaa Espoon Oilersia. Vehkaoja on myös edustanut Kirkkonummi Rangersia.


title: Jouni Vehkaoja

text: Vehkaoja on kaksinkertainen maailmanmestari ja moninkertainen suomenmestari.


title: Jouni Vehkaoja

text: Jouni Vehkaoja on toiminut liikunnanopettajana Pohjois-Tapiolan koulussa ja Espoo Internationalissa


title: Kastanjatöyhtötikka

text: Kastanjatöyhtötikka ("Celeus grammicus") on eteläamerikkalainen tikka. Sen esiintymisalue ulottuu Kolumbian kaakkoisosista Venezuelaaan ja itään Ranskan Guyanaan ja Brasiliaan, sekä itäiseen Peruun, Ecuadoriin ja Pohjois-Boliviaan. Lajista tunnetaan neljä alalajia. Johann Natterer ja Alfred Malherbe kuvailivat lajin holotyypin Brasilian Marabitanasista, Rio Negron yläjuoksulta vuonna 1845.


title: Chacontöyhtötikka

text: Chacontöyhtötikka ("Celeus lugubris") on eteläamerikkalainen tikka. Sen esiintymisalue käsittää mantereen keskiosan Itä-Boliviasta Brasiliaan, Paraguayhin ja Koillis-Argentiinaan. Lajista tunnetaan kaksi alalajia. Alfred Malherbe kuvaili lajin holotyypin Mato Grossosta vuonna 1851.


title: Heino A. Bergman

text: Heino Aaprami Bergman (20. maaliskuuta 1913 Pello – 1987) oli suomalainen kirjailija.


title: Heino A. Bergman

text: Bergmanin esikoisteos oli sotavuosiin sijoittuva romaani "Suurten tapausten varjossa".


title: Koiskalan kartano

text: Koiskalan kartano on 1650-luvulla perustettu kartano ja maatila Lahdessa. Siellä viljellään luomutuotteita ja kasvatetaan suomenlampaita. Kartano kuului aikanaan Nastolan kuntaan ja se oli 2 000 hehtaarin kokoinen. Kartanon pihapiiri sisältää yli kaksikymmentä historiallista rakennusta, joita on kunnostettu viime vuosina. Päärakennus on 1840-luvulta. Museovirasto on määritellyt Koiskalan kartanon kartanomiljöineen ja viljelysmaisemineen valtakunnallisesti merkittäväksi rakennetuksi kulttuuriympäristöksi.


title: Koiskalan kartano

text:
Kartano sijaitsee Kymijärven pohjoispuolella olevalla peltoaukealla. Kartanon puinen keskiosa on rakennettu 1840, kaksikerroksiset päätyosat ovat 1890-luvulta. Nykyinen empirehenkinen ulkoasu on 1930-luvulta. Pihapiirissä olevat työväen asuinrakennukset ja talousrakennukset ovat pääosin 1800-luvulta. Pienempiä rakennuksia ovat Nastolan ensimmäiselle autolle rakennettu autotalli ja arkkitehti Erkki Huttusen suunnittelema funktionalistinen leikkimökki.
Nastolan Koiskalan kylä oli keskiajalla pitäjän suurimpia kyliä. Koiskalan säteri muodostettiin kylän taloista Ruotsin suurvalta-ajalla ja lahjoitettiin Didrich von Essenille 1650. Kartanon omistajat olivat pääasiassa sotilasaatelia. Kartano oli laajemmillaan 1850-luvulla, jolloin siihen kuului noin 3 000 hehtaaria maata ja lukuisia torppia. Paul Olsson laati kartanolle muotopuutarhasommitelman 1926. Arkkitehti David Frölander-Ulf suunnitteli vuonna 1936 toteutetun ulko- ja sisätilojen korjauksen.


title: Aasiantöyhtötikka

text: Aasiantöyhtötikka ("Micropternus brachyurus") on eteläaasialainen tikka. Sen esiintymisalue ulottuu Intiasta ja Sri Lankasta eteläiseen Kiinaan, Indokiinaan, Malakan niemimaalle ja Indonesiaan. Lajista tunnetaan yhdeksän alalajia. Louis Jean Pierre Vieillot kuvaili lajin holotyypin Jaavalta vuonna 1818.


title: Konsistenssi

text: Konsistenssi eli "looginen ristiriidattomuus" on matemaattisen logiikan käsite. Looginen teoria on konsistentti eli ristiriidaton, jos siitä ei voi johtaa ristiriitaa. Teoria on siis epäkonsistentti eli "ristiriitainen" jos ja vain jos on olemassa sellainen kaava "P", että kyseisestä teoriasta voi johtaa sekä kaavan "P" että kaavan "ei-P".


title: Konsistenssi

text: Teoriaa sanotaan toteutuvaksi (), jos sillä on malli. Joskus konsistenssilla tarkoitetaan toteutuvuutta ("semanttinen määritelmä"), useimmiten ylempänä määriteltyä ristiriidattomuutta ("syntaktinen määritelmä").


title: Konsistenssi

text: Looginen teoria on täydellinen, jos jokaiselle sen termein muodostetulle kaavalle "P" pätee: "P" tai "ei-P" voidaan todistaa (siis ainakin toinen). Teoria on siis täydellinen jos ja vain jos kaikki sen kaavat voidaan todistaa "oikeiksi (ja/)tai vääriksi". Siis jos kaikille teorian piiriin kuuluville kaavoille "P" pätee: ""P" voidaan todistaa tai "ei-P" voidaan todistaa muttei molempia", teoria on sekä täydellinen että ristiriidaton.


title: Konsistenssi

text: Predikaattikalkyylin täydellisyyden todisti Kurt Gödel vuonna 1930. Muun muassa toisen kertaluvun logiikka ei ole täydellinen.


title: Konsistenssi

text: Gödelin epätäydellisyyslause (1931) osoitti, ettei mikään "riittävän ilmaisuvoimainen" (täydellinen ja luonnolliset luvut sisältävä) ristiriidaton aksioomajärjestelmä voi koskaan osoittaa omaa ristiriidattomuuttaan. Tämä romutti Hilbertin ohjelman "matematiikan perustan" löytämisestä (aksiomaattinen järjestelmä, joka yksin kattaisi kaiken matematiikan).


title: Eeli Halttu

text: Eeli Johannes Halttu (19. joulukuuta 1920 Simo – 1. joulukuuta 1999 Simo) oli suomalainen kalastaja, autoilija ja kirjailija.


title: Eeli Halttu

text: Halttu julkaisi kaksi kirjaa joista romaanin "Suomalainen elämänmuoto" tapahtumat sijoittuivat simolaiseen kalastajakylään ja "Kairan keisari"-kirja taas kertoi Posion Koilliskairan elämästä. Haltulta jäi myös suuri määrä julkaisemattomia runoja ja käsikirjoituksia.


title: Axel Boëthius

text: Carl Axel Boëthius (18. heinäkuuta 1889 Arvika – 7. toukokuuta 1969), oli ruotsalainen arkeologi.


title: Axel Boëthius

text: Carl Axel Boëthius oli professori Simon Boëthiuksen poika. Hän valmistui filosofian maisteriksi Uppsalassa 1914 ja filosofian lisensiaatiksi vuonna 1918. Samana vuonna hän liittyi ruotsalaiseen prikaatiin Olof Palmen kanssa.


title: Axel Boëthius

text: Boëthius oli mukana arkeologisissa kaivauksissa Mykenessä vuosina 1921–1922. Gösta Baggen kanssa hän oli "Svensk tidskriftin" toimittajana 1923–1924. Vuonna 1925 Boëthiuksesta tuli Ruotsin Rooman-instituutin johtaja. Vuonna 1927 hän sai professorin arvon. Vuosina 1930–1934 hän otti osaa Ardean arkeologisiin kaivauksiin. Vuonna 1933 hänestä tuli professori ja jäsen Pontificia Accademia Romana di Archaeologiassa. Vuonna 1935 Boëthius nimitettiin Göteborgin korkeakoulun antiikin professoriksi.


title: Axel Boëthius

text: Axel Boëthius on haudattu Uppsalan vanhalle hautausmaalle.


title: Saku Sammakko

text: Saku Sammakko voi tarkoittaa:


title: Tulkinta (logiikka)

text: Malli eli tulkinta on logiikan käsite, joka tarkoittaa usein totuusarvojen ja mahdollisesti merkitystenkin asettamista logiikan symboleille ja lauseille.


title: Tulkinta (logiikka)

text: Jonkin kielen "L" "malli" on siis joukko "M" kielen "L" symboleita (luettelo niistä kielen "L" peruspropositioista, jotka tulkitaan tosiksi mallissa "M"). Jos kielessä "L" on "n" propositiomuuttujaa, kielellä on siis formula_1 erilaista mallia.


title: Tulkinta (logiikka)

text: Kielen L lause "p" on "tosi mallissa M" jos ja vain jos "p" on lauseiden "M" looginen seuraus eli "p" on tosi kaikissa maailmoissa, joissa lauseet "M" ovat tosia, mikä merkitään formula_2.


title: Tulkinta (logiikka)

text: Esimerkki: jos formula_3, niin mm. lauseet "P" ja formula_4 ovat tosia mallissa "M" mutta "R" ja formula_5 eivät ole (siis formula_6 ja formula_7).


title: Eino Wirkkula

text: Eino Wirkkula (8. marraskuuta 1879 Haukipudas – 18. kesäkuuta 1956 Oulu) oli suomalainen rovasti ja kirjailija.


title: Eino Wirkkula

text: Eino Wirkkulan vanhemmat olivat kirkkoherra, rovasti Viktor Alfred Wirkkula ja Johanna Thauvón. Hän pääsi ylioppilaaksi Oulun lyseosta 1898 ja opiskeli Helsingin yliopistossa suorittaen teologian erotutkinnon 1905. Wirkkula vihittiin papiksi samana vuonna. Valmistuttuaan hän toimi pappina Iissä, Simossa ja Hailuodossa. Hailuodon kirkkoherra hän oli 1909–1919 ja Iin kirkkoherra 1919–1950. Hän sai rovastin arvon 1926 ja toimi myös Iin rovastikunnan lääninrovastina 1932–1950. Suomen Nuorten Kristillisen Liiton matkasihteeri Wirkkula oli kolmeen otteeseen ja liiton pääsihteeri 1926–1928. Hän toimi myös Oulun suojeluskuntapiirin kenttäpappina. Wirkkula oli naimisissa vuodesta 1908 Helmi Maria Malmbergin kanssa.


title: Looginen seuraus

text: Lause B on lauseiden A looginen seuraus, mikäli lauseiden A ollessa totta lause B on välttämättä totta.


title: Looginen seuraus

text: Looginen seuraus voidaan määritellä usealla tavalla. Seuraavassa on eräitä määritelmiä.


title: Looginen seuraus

text: Kielen L lause "p" on tosi mallissa M jos ja vain jos "p" on lauseiden "M" looginen seuraus eli "p" on tosi kaikissa maailmoissa, joissa lauseet "M" ovat tosia, mikä merkitään formula_1.


title: Looginen seuraus

text: Lause "p" on oletusten O syntaktinen seuraus järjestelmässä J, jos järjestelmässä J lauseelle "p" on olemassa muodollinen todistus oletuksista O.


title: Looginen seuraus

text: Syntaktinen seuraus ei liity mihinkään järjestelmän J tulkintaan.


title: Looginen seuraus

text: Jos lauseet "Kermit on sammakko" ja "kaikki sammakot ovat vihreitä" ovat totta, niin lause "Kermit on vihreä" on välttämättä totta. Näin ollen "Kermit on vihreä" on lauseiden "Kermit on sammakko" ja "kaikki sammakot ovat vihreitä" looginen seuraus.


title: Looginen seuraus

text: Näin on, vaikka lauseista viimeinen ei olekaan totta tässä maailmankaikkeudessa: on olemassa ruskeita sammakoita. Kaikissa niissa maailmoissa, joissa jälkimmäiset lauseet ovat tosia, ensimmäinenkin lause ("Kermit on sammakko") on tosi; se on siis tosi myös osassa muunlaisia maailmoja.


title: Toteutuvuus

text: Toteutuvuus on matemaattisen logiikan käsite. Teoriaa sanotaan toteutuvaksi (), jos sillä on malli.


title: Toteutuvuus

text: Joskus konsistenssilla tarkoitetaan toteutuvuutta ("semanttinen määritelmä"), useimmiten ristiriidattomuutta ("syntaktinen määritelmä").


title: Jan Neliba

text:
Jan Neliba (s. 5. syyskuuta 1953 Kladno, Tšekkoslovakia) on tšekkiläinen jääkiekkovalmentaja ja entinen puolustaja. Hän valmensi viimeksi 1. Národní Hokejová Ligan HC Znojemští Orliia kaudella 2009–2010.
Neliba aloitti uransa kotikaupunkinsa joukkueessa HC Kladnossa, jossa vuonna 1980 tuli Tšekkoslovakian mestaruus. Hän siirtyi kaudeksi 1984–1985 SM-liigajoukkue Rauman Lukkoon, jolloin Nelibasta tuli liigan historian ensimmäinen tšekkoslovakialais-/tšekkiläispelaaja. Hän pelasi Lukossa kaksi kautta. Kauden 1985–1986 lopulla Neliba potkaisi Jyväskylässä JYPin Arto Jokista, jonka seurauksena hän sai neljän ottelun pelikiellon. Lukon seurajohto halusi Neliban kotiin, mutta pelaajien ja valmentajien painostuksesta hän sai pelata kauden viimeisen ottelun.


title: Jan Neliba

text: Neliban ura jatkui Suomessa vielä Lukonkin jälkeen, kun hän pelasi kaudella 1987–1988 I-divisioonaa Vaasan Sportissa ja kaudella 1988–1989 II-divisioonaa Ylivieskan YPA:ssa, joissa Neliba lopetti uransa.


title: Jan Neliba

text: Neliba edusti Tšekkoslovakiaa MM-kilpailuissa vuonna 1981, jolloin hän voitti pronssia. Hän pelasi myös Lake Placidin olympiakisoissa 1980.


title: Jan Neliba

text: Neliba aloitti kaudella 1993–1994 Tšekin Extraliigassa HC Kladnon päävalmentajana. Kolmen siellä vietetyn kauden jälkeen hän siirtyi valmentamaan saman liigan Vsetínská Hokejováa kaudella 1996–1997. Neliba toimi joukkueen päävalmentajana kaksi kautta, joiden jälkeen hän siirtyi SM-liigajoukkue Kalevan Pallon peräsimeen. Neliba riitaantui siellä apulaisvalmentaja Jouni Rinteen kanssa ja hän sai lähteä 14. joulukuuta 1998. Rinne korvasi hänet päävalmentajana.


title: Jan Neliba

text: Kaudeksi 2000–2001 Neliba palasi Vsetíniin, mutta joukkueen apuvalmentajaksi. Kesken kauden 2003–2004 hänet pestatiin HC České Budějovicen päävalmentajaksi, mutta Neliba palasi taas kaudeksi 2004–2005 Vsetínin apuvalmentajaksi. Tammikuussa 2007 hän siirtyi Slovakian Extraliigassa pelaavan HK Ardo Nitran päävalmentajaksi. Neliba valmensi joukkuetta kevääseen 2008.


title: Jan Neliba

text: Kauden 2008–2009 Neliba valmensi Tšekin toiseksi korkeimmalla sarjatasolla 1. Národní Hokejová Ligassa HC Mostia ja kauden 2009–2010 hän valmensi samassa liigassa HC Znojemští Orlia.


title: Jakub Błaszczykowski

text: Jakub Błaszczykowski [] (s. 14. joulukuuta 1985 Częstochowa, Sleesian voivodikunta, Puola) on puolalainen jalkapalloilija, yleensä oikealla laidalla pelaava keskikenttä. Seuratasolla hän edustaa Saksan Bundesliiga-joukkue VfL Wolfsburgia, jonka peliasussa hän käyttää taiteilijanimeään Kuba. Se on puolan kielen diminutiivimuoto nimestä "Jakub".


title: Jakub Błaszczykowski

text: Jakub Błaszczykowski varttui Truskolasyssa, Sleesian voivodikunnassa, lähellä Częstochowaa. Ollessaan 8-vuotias hän alkoi harjoitella isoveljensä Dawidin kanssa Raków Częstochowan joukkueessa. Menetettyään 11-vuotiaana äitinsä hän jäi isoäitinsä kasvatettavaksi. Äidin kuoleman aiheuttama järkytys sai kuitenkin hänet lopettamaan kokonaan jalkapalloilun. Vuotta myöhemmin hänet saatiin suostutelluksi osallistumaan futsalturnaukseen, jonka parhaaksi pelaajaksi hänet valittiin. Hänen enonsa Jerzy Brzęczek, joka itse pelasi aikanaan Puolan maajoukkueen kapteenina, kehotti häntä olemaan tuhlaamatta lahjakkuuttaan. Błaszczykowski päätti alkaa uudelleen harjoittelun Raków Częstochowassa. Vuonna 2002 hän sai siirron Górnik Zabrzeen, mutta ei saavuttanut uudessa seurassaan menestystä. Alkuvuodesta 2003 hän siirtyi KS Częstochowaan, jossa pelasi Puolan neljännellä sarjatasolla vuoden 2004 loppuun. Tuolloin eno auttoi häntä saamaan mahdollisuuden Wisła Krakówissa, jossa hän teki vaikutuksen joukkueen silloiseen valmentajaan Werner Ličkaan.


title: Jakub Błaszczykowski

text: Błaszczykowski nousi pian Puolan pääsarjassa Ekstraklasassa pelaavan Wisłan edustusjoukkueeseen, jossa pelasi ensimmäisen ottelunsa 20. maaliskuuta 2005 Polonia Varsovaa vastaan. Kauden loppuun mennessä hän oli vakiinnuttanut paikkansa Wislan aloituskokoonpanossa. Wisłassa hän voitti jalkapallon Puolan-mestaruuden heti tulokaskaudellaan ja seuraavalla kaudella hopeaa. Hänelle myönnettiin Canal+:n ”Jalkapallo-Oscar” Puolan pääsarjan parhaana keskikenttäpelaajana. Yhtenä Puolan kaikkien aikojen parhaista pelaajista pidetty Zbigniew Boniek kutsui häntä nimellä ”Pikku-Figo”.


title: Jakub Błaszczykowski

text: Błaszczykowski siirtyi Bundesliigaan heinäkuussa 2007 allekirjoitettuaan saman vuoden helmikuussa kolmesta miljoonasta eurosta nelivuotisen sopimuksen Borussia Dortmundin kanssa. Hän pelaa tavallisesti keskikentän laidalla, missä hänen harhautustaitonsa ja nopeutensa pääsevät oikeuksiinsa. Borussia on kuitenkin tilapäisesti peluuttanut hanta myös oikeana laitapuolustajana.


title: Jakub Błaszczykowski

text: Ensimmäisen maalinsa Borussiassa hän teki 25. huhtikuuta 2008 Eintracht Frankfurtia vastaan 1–1-tasapeliin päättyneessä ottelussa.


title: Jakub Błaszczykowski

text: Joulukuussa 2008 hänet valittiin vuoden jalkapalloilijaksi Puolassa ja tammikuussa 2009 Borussia Dortmundin kannattajat äänestivät hänet joukkueensa vuoden parhaaksi pelaajaksi yli 35 prosentin ääniosuudella; hänelle hävisivät muiden muassa Neven Subotić ja Alexander Frei.


title: Jakub Błaszczykowski

text: Kaudella 2008–09 hän kärsi jalkalihaksen revähtymästä.


title: Jakub Błaszczykowski

text: 31. elokuuta 2015 hän siirtyi ACF Fiorentinaan lainalle.


title: Jakub Błaszczykowski

text: 1. elokuuta 2016 hän teki kolmen vuoden sopimuksen VfL Wolfsburgin kanssa.


title: Jakub Błaszczykowski

text: Błaszczykowski teki ensiesiintymisensä Puolan maajoukkueesa 28. maaliskuuta 2006 Saudi-Arabiaa vastaan pelatussa ystävyysottelussa. Vuoden MM-kisoihin häntä ei vielä valittu mukaan, mutta vuoden 2008 EM-kisojen karsinnoissa hän oli jo joukkueessaan keskeisessä osassa. Hän teki ensimmäisen maajoukkuemaalinsa 22. elokuuta 2007 ystävyysottelussa Venäjää vastaan.


title: Jakub Błaszczykowski

text: Błaszczykowski valittiin Puolan joukkueeseen myös itse EM-kisoihin vuonna 2008, mutta joutui loukkaannuttuaan jäämään pois.


title: Jakub Błaszczykowski

text: Vuonna 2018 Błaszczykowski pelasi kaikkien aikojen kolmantena puolalaismiehenä sadannen maaottelunsa.


title: Jakub Błaszczykowski

text: Jakub Błaszczykowski avioitui kesäkuussa 2010 Agata Gołaszewskan kanssa. Parin ensimmäinen lapsi Oliwia syntyi 2011.